Home / Travel

23 Tempat Menarik di Alor Setar, Kedah (Untuk Dilawati Seisi Keluarga)

Jika anda berkunjung ke Alor Setar, Kedah dan tidak tahu ingin ke mana, di sini kami kongsikan tempat menarik di Alor Setar untuk anda. Rugi jika anda tidak singgah ke tempat ini semua kerana masing-masing mempunyai keunikannya yang tersendiri. Tempat makan sedap dan untuk kanak-kanak juga kami ada kongsikan.
Jom kita lihat apa yang menarik di Alor Setar, Kedah.
Tempat menarik di Alor Setar
1. Muzium Padi Kedah
Kedah antara negeri di Utara yang memang terkenal dengan pengeluaran hasil padinya. Malah makanan ruji kita juga beras, tak sedikit sebanyak kita harus tahu apakah proses yang terjadi di sebalik pembuatan beras yang menjadi makanan utama kita ini. Tahukah anda? Muzium Padi adalah muzium yang ke-4 yang dibina selepas negara Jepun, Filipina dan Jerman. Wahh mesti menarik jika menjejakkan kaki ke muzium ini.
Terletak berdekatan dengan Menara Alor Setar dan Masjid Zahir, muzium ini berlatarbelakangkan Gunung Keriang dan sangat cantik dilawati jika anda berkunjung pada musim menanam dan musim padi masak. Boleh ambil feel ambil gambar berlatarbelakangkan sawah padi yang luas.
Bayaran masuk untuk seorang dewasa hanyalah RM5 dan Rm2 untuk kanak-kanak. Muzium Padi ini dibuka pada hari Selasa hingga Ahad pada pukul 9 pagi hingga 5 petang.

2. Menara Alor Setar
Setelah berkungjung ke Muzium Padi, anda harus singgah ke Menara Alor Setar pula. Menara ini merupakan salah satu mercu tanda negeri Kedah dan memang wajib untuk anda kunjungi jika ke Kedah. Menara ini merupakan bangunan tertinggi di Kedah dan anda boleh melihat seluruh pemandangan Alor Setar dari menara ini.
Apa yang menarik tentang menara ini ialah ia juga digunakan sebagai balai cerap untuk melihat anak bulan. Anda boleh melihat seluruh Alor Setar dari menara ini dan boleh juga menjamu selera di restoran yang terdapat ni menara ini. Pasti seronok menjamu selera sambil menikmati pemandangan seluruh Alor Setar.

Harga tiket / Bayaran masuk dengan MyKad:
Dewasa: RM12
Pelajar Berkumpulan: RM8
Kanak-kanak/Warga Emas/OKU: RM8
Tel: (604) – 720 2234 / 720 2901

3. Taman Jubli Emas Alor Setar
Seterusnya, tempat menarik di Alor Setar ialah Taman Jubli Emas Alor Setar. Taman ini dibina sempena meraikan sambutan Jubli Emas Sultan Kedah ke-27 iaitu Sultan Abdul Halim Mu’adzam Shah. Selain itu, menariknya taman ini kerana ia memaparkan keunikan negeri Kedah sejak 1000 tahun dahulu.

Taman ini juga mempunyai Tugu Jubli Emas, ia dikelilingi lima arca keris yang melambangkan pemerintahan 50 tahun Sultan Abdul Halim. Tempat ini sangat sesuai jika anda ingin membawa keluarga anda untuk berjalan-jalan mengambil angin. Di sini juga terdapat sebuah kolam ikan dan kanak-kanak pasti seronok jika dapat memberi makanan kepada ikan. Di sini juga terdapat pelbagai lagi aktiviti menarik seperti go-kart, papan luncur, payung terjun dan menunggang kuda.

4. Rumah Kelahiran Tun Dr. Mahathir
Siapa tidak kenal bekas perdana menteri kita yang mentadbir paling lama ini kan? Tempat ini merupakan tempat yang wajib anda lawati jika anda berkunjung ke Kedah. Di sini, anda boleh menghayati pelbagai barangan yang digunakan oleh bekas perdana menteri kita ini. Barangan lama dan replika juga turut dipamerkan. Jadi, anda boleh hayati dan selami bagaimana kehidupan Tun Dr. Mahathir yang dahulu.
Selain itu, terdapat juga catatan dan gambar yang menceritakan tentang sejarah keempat-empat bekas Perdana Menteri Malaysia sejak Tunku Abdul Rahman. Anda akan mempelajari dan menghayati banyak kisah sejarah di rumah ini.

Rumah ini dibuka setiap hari kecuali hari Isnin dan masuk adalah percuma.

5. Rumah Merdeka
Selepas ke Rumah Tun Dr. Mahathir, pastinya semangat patriotik anda akan lebih membara. Jom berkunjung ke Rumah Merdeka ini pula. Sesuai dengan namanya, rumah ini diberi nama sebagai Rumah Merdeka kerana di sinilah urusan untuk mendapatkan kemerdekaan yang diperjuangkan oleh Bapa Kemerdekaan kita, Almarhum Tunku Abdul Rahman berbincang dan berurusan.
Rumah ini mempamerkan keadaan semasa Tunku menjalani kehidupannya dan turut memberikan banyak kenangan dan sejarah penting yang harus kita pelajari. Selain perabot dan barangan rumah asal, barangan peribadi Tunku juga turut dipamerkan untuk kita mengenali dengan lebih dekat lagi figura yang amat besar dalam sejarah kemerdekaan negara kita. Rugilah jika kita sebagai rakyat Malaysia tidak mengambil tahu antara sejarah penting dalam memerdekakan Tanah Melayu.

6. Pasar Karat Kampung Berjaya
Jika anda penggemar koleksi vintaj atau antik, anda harus kunjungi pasar karat ini. Pasar Karat Kampung Berjaya ini adalah antara pasar karat yang popular di Kedah. Di sini terdapat banyak gerai yang menjual barangan terpakai dan lama seperti duit lama, barangan tembaga, keris dan banyak lagi.
Selain barang lama, di sini juga terdapat jualan makanan basah dan kering. Selepas puas berjalan pastinya anda akan lapar dan dahaga. Jadi jangan risau, anda boleh mengisi perut di sini. Sayur-sayuran yang susah dijumpai juga ada dijual di sini.
Bagi anda yang ingin ke sini, dinasihatkan untuk datang awal kerana selepas Subuh tempat ini akan mula dipenuhi pengunjung. Tempat letak kereta juga tiada jadi untuk mengelakkan anda bersesak dan bersusah payah, datang awal ke sini. Pasar ini dibuka pada hari Jumaat dari 7 pagi hingga 1 tengah hari.

7. Gua Gunung Keriang
Bagi peminat alam sekitar, Gua Gunung Keriang merupakan salah satu tempat menarik di Alor Setar yang harus anda kunjungi. Terletak lebih kurang 8km dari Alor Setar, gua ini merupakan formasi batu kapur dan terdiri daripada beberapa gua menarik antaranya Gua Terus, Gua Pelamin dan Gua Seribu Bayur.
Antara tarikan popular di sini ialah gua ini mempunyai batu kristal yang pelbagai jenis dan bentuk. Kristal ini turut dijual di sini. Anda boleh membawa pulang kristal sebagai tanda kenangan. Selain itu, anda juga boleh mendaki Gunung Keriang jika anda berminat. Laluannya tidak begitu sukar dan tidak begitu tinggi. Di kawasan kaki bukit juga turut tersedia gerai makanan dan minuman jika anda ingin berehat melepaskan lelah selepas meneroka.

8. Balai Seni Negeri
Bagi penggemar seni pula, Balai Seni Negeri pasti akan menjadi tempat menarik di Alor Setar untuk anda. Tahukah anda? Bangunan ini pada asalnya dibina khas untuk Mahkamah Besar dan antara bangunan kerajaan moden terawal dibina di bandar Alor Setar. Reka bentuk dan seni bina bangunan ini banyak dipengaruhi oleh senibina Roman. Pasti sangat cantik jika anda ambil gambar di sini.
Balai seni ini menghimpunkan koleksi seni dari anak tempatan Kedah yang telah mencipta nama hingga ke peringkat antarabangsa. Balai seni ini juga turut mempamerkan seni ukiran kayu dan seni khat selain seni lukis.
Tiada bayaran yang dikenakan untuk masuk ke sini. Balai Seni Negeri Kedah ini dibuka dari Selasa hingga Ahad dari pukul 9 pagi sehingga 5 petang (Jumaat tutup sementara dari 12.30 tengah hari hingga 2.30 petang)

9. Masjid Al-Bukhary
Bagi seorang Muslim, kadang-kala kita akan singgah ke masjid untuk menunaikan ibadah. Jika anda berada di Alor Setar, jangan lupa singgah ke Masjid Al-Bukhari yang terletak hanya kira-kira 3km dari pusat bandar. Menariknya masjid ini telah dibiayai oleh jutawan terkenal Malaysia iaitu Tan Sri Syed Mokhtar Al-Bukhari.
Selain dari masjid, antara tarikannya ialah masjid ini dibina beserta dengan sebuah kompleks yang dilengkapi dengan pelbagai kemudahan seperti hospital, tempat penginapan pelancong, ruang perniagaan dan lain-lain. Bukan itu sahaja, masjid ini juga turut menjadi asrama anak yatim dan rumah warga tua.
Setelah beribadah, anda boleh bersiar-siar di sekitar masjid ini juga. Reka bentuk masjid ini kebanyakannya direka mengikut inspirasi sepertimasjid yang terdapat di Turki dan Iran. Yang paling menarik sekali ialah pintu gerbang Masjid Al-Bukhary ini. Pintu gerbang di dalam masjid yang dibentuk sebanyak lima lapisan ini melambangkan lima Rukun Islam.

10. Galeri Sultan Abdul Halim Shah
Seterusnya, salah satu tempat menarik di Alor Setar ini ialah Galeri Sultan Abdul Halim Shah. Galeri yang terletak di kawasan Medan Bandar Alor Setar ini dahulunya merupakan Mahkamah Tinggi Alor Setar namun diubahsuai untuk dijadikan galeri. Dengan adanya galeri ini, orang ramai akan dapat mengenali lebih mendalam lagi tentang Sultan Abdul Halim.
Galeri ini mempamerkan hampir 2000 barangan koleksi peribadi Sultan Abdul Halim. Selain itu, dokumen rasmi, pakaian istana dan hiasan turut dipamerkan. Anda pasti akan teruja tentang carta yang menunjukkan susur galur keluarga DiRaja Kedah ini jika anda memang berminat dengan sejarah!
Jangan lupa juga mengambil gambar kenangan di sini. Reka bentuk dan seni bina galeri ini sangat cantik dan anda boleh berposing bersama teman dan keluarga anda.

11. Kota Kuala Kedah
Ini adalah lokasi wajib yang anda harus kunjungi jika bercuti di Alor Setar. Kota Kuala Kedah ini merupakan antara tapak kota bersejarah yang dibina pada zaman dahulu. Kota ini pernah diserang oleh Bugis, Acheh dan Siam. Wah rugi jika anda tidak menjejakkan kaki ke sini kerana terdapat banyak sejarah yang boleh anda pelajari di sini. Pasti membuatkan anda lebih menghargai pejuang-pejuang dahulu yang berjuang demi kebebasan.
Kota yang dikenali sebagai Kota Kuala Bahang ini agak luas kerana menempatkan beberapa tinggalan yang unik seperti Pintu Gerbang Kacapuri, Ointu Gerbang British, rumah api dan tembok-tembok lain. Di tengah-tengah kota ini terdapat sebuah muzium yang mempamerkan lebih kurang 60 koleksi artifak arkeologi, seramik dan batu bata asal kota.  Kota ini juga mempunyai 13 buah peluru meriam dan enam buah meriam buatang Inggeris yang berusia lebih 100 tahun.
Kota ini dibuka dari pukul 9 pagi hingga 6 petang setiap hari.

12. Masjid Zahir Alor Setar
Antara fakta menarik tentang Masjid Zahir Alor Setar ini ialah masjid ini merupakan masjid yang tertua di Kedah dan telah berusia lebih 100 tahun. Masjid ini juga merupakan mercu tanda yang terkenal kerana usianya dan juga mempunyai kubah yang berwarna hitam. Masjid ini mempunyai satu kubah utama dan lima kubah yang lebih kecil yang melambangkan lima rukun Islam. Tidak susah untuk ke sini kerana kedudukannya yang terletak di tengah-tengah bandar raya Alor Setar.
Masjid ini juga dikenali sebagai Masjid Zahrah atau Masjid Raja kerana ia merupakan masjid Diraja dan terletak di perkarangan Istana Pelamin. Jadi sambil anda berjalan-jalan di Alor Setar, jangan lupa singgah ke masjid ini untuk menunaikan kewajipan di samping melawat masjid tertua ini.

13. Muzium Negeri Kedah
Jika anda sukakan sejarah, pastikan anda melawat juga Muzium Negeri Kedah. Muzium ini adalah muzium terbesar di negeri ini dan paling banyak menyimpan khazanah tentang sejarah negeri Kedah. Muzium ini merupakan bekas Istana Kota Setar yang merupakan pusat pemerintahan baginda Sultan Muhammad Jiwa Zainal Abidin Shah II. Reka bentuk bangunan ini banyak dipengaruhi oleh campuran kesenian Melayu dan Siam.
Terdapat 10 galeri pameran yang terdapat di muzium ini iaitu Dewan Sejarah, Dewan Seni Kraf, Dewan Kebudayaan, Dewan Manuskrip, Dewan Tekstil dan Sudut Bahasa dan Sastera. Pastikan anda melawat kesemuanya untuk mengetahui lebih lanjut tentang negeri Kedah.
Tiada bayaran yang dikenakan untuk masuk ke muzium ini. Muzium ini dibuka dari Selasa hingga Ahad.

14. Pusat Sains Negara Cawangan Wilayah
Jika anda bercuti bersama anak-anak, tempat menarik di Alor Setar untuk kanak-kanak ialah di sini! Terdapat sekitar 150 pameran yang terdapat di sini untuk kanak-kanak. Pusat ini mempamerkan aktiviti yang mendedahkan kanak-kanak kepada ilmu sains, teknologi dan inovasi. Di sini, bukan sahaja kanak-kanak malah dewasa juga pasti akan garu kepala dengan teori sains yang baru dan mencabar minda.
Terdapat beberapa dewan yang disediakan mengikut temanya seperti Fascinating Tunnel, Kids Pavilillion, Science Mall dan Sudut Kreativiti. Anda boleh menghabiskan lebih 2 jam di sini. Selain itu, jika anda datang pada waktu yang tepat, anda boleh menonton Science Show yang sangat menarik! Petugas di sini akan membuat pertunjukan sains dan kebiasaannya akan turut melibatkan volunteer dari kanak-kanak untuk memeriahkan acara.
Harga tiket untuk dewasa ialah RM3 dan kanak-kanak sebanyak RM2. Sangat murah jika dibandingkan dengan ilmu yang kita dapat di sini. Waktu operasi Pusat Sains Negara ialah dari pukul 9 pagi sehingga 5 petang, dan dibuka setiap hari kecuali Jumaat.

15. Balai Besar
Jika anda tidak tahu untuk ke mana-mana di Alor Setar, jom berkunjung ke Balai Besar. Balai ini merupakan sebuah balairung seni atau balai penghadapan yang dibina pada tahun 1735 dan berfungsi untuk mengendalikan upacara rasmi raja-raja dan kerajaan.
Menariknya balai ini terletak pada seni binanya. Balai ini dibina menggunakan kayu cengal emas dan mempunyai ukuran berwarna keemasan dan cermin dari Cina pada bumbungnya. Walaupun balai ini dibina beratus tahun yang lalu, tiang utamanya masih kukuh sehingga ke hari ini. Wah begitu hebat sekali balai ini. Anda juga akan dapat melihat seni-seni halus yang sangat mengkagumkan di sini.
Kedudukan Balai Besar ini juga tidak sukar untuk dicari kerana kedudukannya di tengah bandaraya Alor Setar dan dikelilingi bangunan bersejarah lain seperti Muzium DiRaja Kedah, Galeri Sultan Abdul Halim, Balai Nobat, Balai Seni Negeri dan Masjid Zahir. Anda boleh melawat semua tempat ini sekaligus!

16. Balai Nobat
Selepas ke Balai Besar, jangan lupa singgah di Balai Nobat. Balai ini juga dibina pada tahun 1735 dan fungsinya adalah untuk menyimpan alat-alat muzik Nobat DiRaja yang digunakan pada upacara seperti hari pertabalan, perkahwinan dan persemadian DiRaja. Bangunan ini mempunyai 3 tingkat dengan kubah di kemuncaknya untuk mencerminkan unsur Islam. Anda boleh berjalan-jalan di sini untuk mengambil gambar dan menambah serba sedikit ilmu pengetahuan tentang adat dan budaya juga.

17. Kompleks Pekan Rabu Alor Setar
Tak lengkap percutian ke Alor Setar jika tidak membeli-belah. Antara tempat menarik di Alor Setar untuk membeli-belah ialah Pekan Rabu. Terletak di tengah-tengah bandaraya Alor Setar, kompleks ini menjadi lambang kemegahan kepada perniaga Melayu di negeri ini. Ini kerana kebanyakan peniaga di sini merupakan generasi ketiga dan keempat daripada peniaga asal Pekan Rabu yang mula dibuka sekitar tahun 1930. Pekan Rabu ini dibuka oleh putera DiRaja Kedah pada zaman dahulu untuk memberi peluang kepada orang Melayu berniaga dan menjual hasil tanaman dan perusahaan kampung yang turut dapat membantu meningkatkan taraf ekonomi mereka.
Menariknya, di sini juga ialah tempat bekas perdana menteri kita iaitu Tun Dr Mahathir juga pernah berniaga. Beliau menjual cendol dan membuka kedai kopi serta menjual buah-buahan pada zaman penjajahan Jepun pada tahun 1942 hingga 1944.
Di sini terdapat bermacam-macam barangan yang dijual seperti barang hiasan rumah handmade, pakaian, kraftangan, makanan, kuih-muih tradisional dan lain-lain. Kompleks bangunan ini juga sangat luas dan sudah dinaiktaraf. Anda tidak perlu risau untuk duduk lama di sini kerana kemudahan seperti surau dan tandas turut disediakan.

18. Aiskrim Bazaar
Sudah penat berjalan-jalan, jika dapat melegakan tekak dengan aiskrim pasti seronok. Anda harus ke Aiskrim Bazaar ini! Menawarkan lebih 25 perisa aiskrim yang unik dengan konsep buffet, Aiskrim Bazaar ini menjadi tarikan pengunjung tidak kira dari negeri Kedah atau luar. Antara tarikan yang ditawarkan di sini ialah Aiskrim MaiCedok, di mana pengunjung boleh mengambil berapa banyak aiskrim yang akan ditimbang serta topping percuma. Seterusnya terdapat aiskrim gulung. Pengunjung tidak perlu susah-susah untuk ke Thailand untuk merasa aiskrim ini. Antara perisa yang popular ialah vanila, oreo dan strawberi.
Aiskrim Nyoq Muda juga menjadi pilihan pengunjung di sini. Aiskrim ini memang unik kerana ia diadun dengan santan kelapa muda dan memberikan rasa yang berlemak manis untuk anda. Sangat sesuai dan sedap dimakan pada waktu panas. Jangan lupa add-on topping jagung dan kacang untuk rasa yang lebih sedap!
Jika anda tidak berapa gemar dengan aiskrim, di sini juga anda boleh merasai cendol yang sangat unik buatannya. Cendol ini menggunakan santan sawit dan air gula merah. Cendolnya juga tidak dibeli, malah dihasilkan sendiri. Ditambah dengan hirisan buah-buahan segar seperti betik, pisan dan buah naga. Kurang sedikit rasa bersalah jika anda sedang diet.
Jika anda ingin merasakan keunikan rasa aiskrim yang ditawarkan di sini, lokasinya di Kompleks Perniagaan Saga, Jalan Alor Mengkudu yang terletak tidak jauh dari Tol Alor Setar Selatan.

19. Restoran Nasi Lemak Royale
Tempat wajib datang jika anda ingin menjamu selera ialah di sini. Nasi lemak dengan lauk masakan kandar yang meriah seperti kari, gulai, dan kuah madu memang memberi rasa yang lain dari yang lain. Terdapat juga banyak lagi lauk yang lain seperti daging masak kicap, ayam goreng dan sotong. Kombinasi rasa nasi lemak di sini sangat berbeza dari nasi lemak yang selalu kita makan.
Dikatakan nasi lemak royale yang popular di sini ialah Nasi Lemak Royale Hijau Kuning. Kedai makannya tidak pernah kosong membuktikan masakan di sini memang sedap! Jika anda memang peminat nasi lemak, jangan lupa menjamu selera di sini.

20. Laksa Ikan Sekoq
Kedah memang terkenal dengan hidangan laksa. Laksa utara memang menjadi sinonim dengan kuahnya yang pekat, masam dan pedas. Peminat laksa wajib merasa laksa di Laksa Ikan Sekoq. Seperti namanya, uniknya di sini laksa akan dihidangkan bersama ikan seekor yang menjadikannya lebih sedap dari laksa utara lain. Jika anda kurang gemar dengan ikan, anda boleh tukar juga dengan udang.
Seronoknya lepak di sini kerana warung ini terletak di tepi pantai. Sambil makan anda boleh menikmati angin pantai di waktu petang. Anak-anak juga pasti tidak bosan boleh bermain di tepi pantai sambil makan.
Selain laksa, terdapat juga makanan lain seperti keropok lekor, abc, laicikang dan cendol pulut. Selepas menahan pedas laksa, boleh legakan tekak dengan pencuci mulut juga.

21. Gulai 7 Kawah
Jika anda ingin menikmati makanan tengah hari di tempat yang banyak pilihan dan murah, semestinya Gulai 7 Kawah ini menjadi pilihan. Terdapat 7 pilihan gulai kawah untuk anda seperti gulai daging itik, gulai daging kambing dan gulai ayam kampung. Tidaklah mempunyai gulai sahaja, di sini juga terdapat hidangan lauk tengah hari yang banyak lagi. Pasti pening kepala anda nak makan apa.
Di sini juga terdapat pelbagai jenis pulut seperti pulut ayam dan pulut pelam untuk anda nikmati. Pasti anda keluar dari kedai ini dengan perut penuh!

22. Kuey Teow Iman
Walaupun kuey teow terkenal di Pulau Pinang, namun di Alor Setar juga mempunyai kuey teow yang wajib anda rasa jika berkunjung ke Alor Setar. Iman Kuey Teow ini merupakan salah satu restoran yang popular di kalangan warga tempatan dan juga pelancong luar. Menu yang dihidangkan ini memang sedap dan sangat rugi jika anda lepaskan. Kuey teow di sini dimasak menggunakan sos kicapnya yang tersendiri dan rasanya memang sedap dan lain dari yang lain.
Kedai ini sudah beroperasi selama lebih 35 tahun yang bermula dari warung tepi jalan sahaja. Namun sehingga kini masih terkenal kerana kesedapannya.
Anda juga boleh merasa menu selain dari kuey teow seperti nasi lemak, nasi ayam dan satay.

23. Warung Roti Canai Celaru
Kenapa namanya Roti Canai Celaru? Ini kerana kuah roti canai ini dihidangkan bersama dal, kari dan sambal tumis sardin yang diolah sendiri, di samping telur mata yang pasti membangkitkan selera. Warung ini merupakan warung sarapan pagi yang sangat terkenal. Warung Roti Canai Celaru ini mempunyai pelbagai menu roti canai yang lain dengan roti canai biasa.
Jika anda ingin datang ke sini, pastikan anda datang awal pagi kerana tempat ini sentiasa penuh dengan pengunjung. Rugilah anda jika ke Alor Setar tetapi tak merasa Roti Canai Celaru ini.

Akhir kata
Sekian perkongsian dari kami mengenai tempat menarik di Alor Setar. Jika anda ingin bercuti di sekitar Kedah, kami juga ada kongsikan tempat menarik di Kedah selain Pulau Langkawi untuk anda.
Selain itu, ada juga tempat menarik di Pulau Langkawi jika anda ingin bercuti di sini.
Selamat bercuti!


Home / Bantuan

BKM Bujang 2022 (Berapa Jumlah Duit Bantuan Keluarga Malaysia?)

Secara ringkas, untuk pemohon bujang, anda cuma perlu buat pendaftaran BKM sahaja jika masih lagi belum mendaftar di bkm.hasil.gov.my. Jika sudah layak, sila buat kemas kini BKM berdasarkan maklumat peribadi terkini. Mudah untuk buat semakan BKM nanti.
Kami kongsikan beberapa maklumat penting untuk BKM Bujang 2022.
1. Kenapa BKM bujang tak disebut dalam Bajet 2022?
Dek terlalu ramai yang bertanya di media sosial seperti Twitter, Facebook dan Instagram, Tengku Zafrul Aziz akhirnya menjelaskan berkenaan perkara ini melalui posting beliau di Facebook.
Beliau menyatakan bahawa ucapan dalam Bajet 2022 itu hanyalah sebahagian daripada pelbagai bantuan yang disediakan oleh pihak kerajaan.
Beliau menjelaskan lagi, sekiranya kerajaan menyenaraikan kesemua bantuan secara terperinci, mungkin tidak habis pembentangan Bajet 2022.
Dalam posting di Facebook itu juga, beliau berkongsi amaun bantuan yang bakal diterima oleh penerima yang layak.

2. Berapa jumlah amaun bantuan BKM bujang 2022?
Mengikut pemahaman kami, berdasarkan jadual di atas, golongan bujang yang bergaji bawah RM2,500 akan menerima bantuan sebanyak RM350.
Untuk golongan bujang yang termasuk dalam kategori Warga Emas yang tidak mempunyai pasangan dan berpendapatan bawah RM5,000, mereka akan menerima bantuan sebanyak RM600.

3. Cara nak check bayaran BKM bujang
Sila tunggu tarikh BKM dikeluarkan terlebih dahulu. Seterusnya, jika tarikh pembayaran BKM sudah ada, langkah-langkah semakan bagi pemohon BKM 2022 bujang adalah sama sahaja dan tiada beza. Cuma jika permohonan anda berjaya diterima dan ada salah isi maklumat boleh kemaskinikan maklumat anda hanya di cawangan LHDN berdekatan.

Login BKM melalui pautan ini: bkm.hasil.gov.my/Account/Login
Masukkan No MyKad / ID Pengguna
Klik Semak
Kalau semuanya berjalan lancar dan tidak ada apa-apa masalah, anda akan berjaya masuk ke dalam MyBKM
Tekan butang Semakan Status
Jika status permohonan LULUS, anda akan dapat lihat paparan

Amaun Kelulusan Asas BKM
BKM Tambahan
Jumlah Keseluruhan BKM
Jumlah Telah Dibayar

Anda juga boleh tekan butang Maklumat Bayaran untuk muat turun dokumen berkenaan pembayaran
Selesai

Sekiranya anda mempunya masalah untuk log masuk dan buat semakan, sila reset password BKM anda.

Akhir kata
Diharapkan agar perkongsian berkenaan berapa jumlah bantuan ini serba-sedikit dapat memberikan kelegaan kepada anda. Apabila sudah boleh check status BKM dan dapat duit bantuan ini nanti, jangan pula berbelanja sesuka hati. Walaupun belum mempunyai pasangan, sila berjimat cermat untuk hari-hari mendatang nanti.
Maklumat lebih lanjut berkenaan Bantuan Keluarga Malaysia untuk gologan bujang akan menyusul.

Semoga bermanfaat.


Home / Health & Beauty

Tanda Tanda Gastrik (Punca & Cara Hilangkan Gastrik Angin)

Gas dalam sistem pencernaan adalah sebahagian daripada proses biasa penghadaman. Menghilangkan gas berlebihan, sama ada melalui sendawa atau kentut, juga adalah perkara biasa. Namun ada kalanya, gas tidak keluar yang mula rasa sakit. Adakah ini tanda tanda gastrik?
Teruskan membaca.
Kenapa rasa sakit?
Kesakitan gastrik boleh berlaku jika gas dalam perut anda terperangkap atau tidak bergerak dengan baik melalui sistem pencernaan anda. Jika ini berlaku, mesti akan rasa mual dan sakit.
Terutama sekali, dalam bulan puasa. Kadang-kadang, tidak perlu tunggu bulan Ramadan. Orang hamil pun ramai juga yang kena sakit gastrik.
Peningkatan gastrik mungkin berlaku akibat memakan makanan yang lebih cenderung untuk menghasilkan gas.
Selalunya, perubahan yang agak mudah dalam tabiat makan boleh mengurangkan gangguan gastrik.
Izinkan kami berkongsi.

Tanda tanda gastrik
Tanda-tanda gastrik adalah seperti berikut:

Kerap sendawa
Kesakitan pada abdomen atau perut
Kembung perut
Rasa pedih pada bahagian kanan pinggang

Kesakitan yang dialami semasa gastrik tidak dapat dibayangkan kerana ianya begitu pedih dan sakit dan tidak semua orang berhadapan dengan kesakitan ini.
Terutama sekali, bagi ibu hamil atau mengandung. Kadang-kadang, yang tidak hamil juga akan rasa sakit gastrik pada bulan puasa.
Oleh, berikut kami senaraikan beberapa tips untuk anda, iaitu cara hilangkan gastrik dan mengelakkan daripada berlakunya gastrik pada anda.

Cara hilangkan gastrik
Ubah gaya pemakanan
Gaya pemakanan anda memainkan peranan yang penting terhadap kesihatan anda. Jika anda kerap langkau atau ‘skip’ daripada makan, anda mempunyai kemungkinan yang tinggi untuk berhadapan dengan penyakit gastrik ini.
Gastrik biasanya berlaku kerana gas dan asid berlebihan di dalam perut anda. Jika anda tak makan, asid yang berada dalam perut anda akan menghakis perut anda dan sekaligus memberikan kesakitan kepada diri anda.
Oleh itu, anda perlu kerap makan dan amalkan pengambilan makanan dari 5 ke 6 hidangan kecil setiap hari bagi membantu menghilangkan dan mengelakkan anda daripada gastrik.

Jangan stress, kurangkan tekanan
Tekanan atau stress memberikan impak negatif kepada kesihatan tubuh badan anda.
Dalam kes ini, tekanan yang tinggi mampu meningkatkan pengeluaran asid gastrik dalam perut anda dan sekaligus meningkatkan penghakisan dan pengeluaran gas yang menyebabkan terasa kembung perut dan sakit.
Tingkatkan aktiviti yang boleh menghilangkan tekanan seperti senaman, bersiar-siar, bergaul dengan rakan-rakan dan lain-lain.

Apabila tekanan anda diuruskan dengan baik, kesihatan anda juga akan bertambah baik.

Kurangkan makan makanan pedas
Makanan pedas dan berasid akan melukakan perut anda sekiranya diambil secara berterusan dan kerap.
Dengan mengurangkan makanan pedas dan berasid tinggi ini akan memberikan perut anda masa untuk sembuh dan sekaligus hilangkan gastrik anda.

Bukan tak dibenarkan makan pedas Cuma anda perlu kurangkan pengambilan jika anda dapat rasakan tanda-tanda gastrik yang disenaraikan di atas pada perut anda.

Cara hilangkan gastrik, berhentik merokok serta-merta
Bagi perokok, kegiatan merokok mampu meningkatkan pengeluaran asid dalam perut, melambatkan penyembuhan luka dalam perut dan sekaligus meningkatkan risiko untuk mendapatkan kanser perut.
Merokok bukan sahaja merosakkan paru-paru anda, malah bahagian penghadaman anda juga akan terkesan daripada bahan kimia rokok itu sendiri.

Cara hilangkan gastrik dengan ubat daripada farmasi
Walaupun kami kata tanpa ubat, ini sebenarnya jalan terakhir. Jika masih tidak lega, masih lagi tidak reda, sila dapatkan konsultasi doktor.
Farmasi atau klinik menyediakan ubat khas untuk melegakan sakit gastrik yang anda alami. Selalunya ubat ini berbentuk tablet dan perlu dikemam sehingga ianya betul-betul diserap dalam mulut anda.
Ubat ini dijual dengan harga tidak lebih daripada RM10. Ianya penyelesaian mudah bagi yang melancong terutamanya di kawasan yang tidak mempunyai farmasi berdekatan dengan mereka.

Akhir kata
Kesimpulannya, walaupun penyakit gastrik ini kerap dialami oleh sesetengah individu, namun ianya dapat dielakkan dengan gaya pemakanan dan gaya hidup yang sihat.
Paling tidak, kini anda sudah tahu cara hilangkan gastrik yang berkesan.
Bukan itu sahaja, tekanan yang berterusan juga memberikan impak negatif kepada kesihatan dalam perut anda.
Jagalah kesihatan tubuh badan anda supaya dapat mengelakkan kesakitan yang tidak diingini ini. Jangan lupa berdoa pada Allah agar dikurangkan sakit ini, agar kita dapat beribadah pada-Nya.
Jika rasa gatal tekak, jemput baca tentang petua hilangkan batuk juga.
Semoga bermanfaat.


Home / Bantuan

bkm.hasil.gov.my (Link Login Semakan & Kemaskini BKM 2022)

Orang yang menerima BR1M zaman Najib akan tahu bahawa setiap bantuan akan mempunyai portal tersendiri. Jika BSH, ada bsh.hasil.gov.my. Jika BPN, ada bpn.hasil.gov.my. Jika BPR, ada link bpr.hasil.gov.my. Untuk BKC pula, ada portal bkc.hasil.gov.my. Sudah pasti Bantuan Keluarga Malaysia (BKM) juga hadir dengan bkm.hasil.gov.my untuk kegunaan rakyat atas tujuan permohonan, semakan dan lain-lain lagi berkaitan BKM 2022.
Bagi anda yang perlukan bantuan KWSP 10k, boleh cuba buat pengeluaran i-Ceria. Bagi yang tertunggu-tunggu status kelulusan, sila check BKM untuk buat semakan status kelulusan yang terbaru. Jangan asyik tanya bila tarikh BKM dapat kalau belum semak status kelulusan dan pembayaran.
Portal MyBKM di bkm.hasil.gov.my
Apa yang tertulis di bawah ini adalah berdasarkan pengalaman kami menulis panduan bantuan-bantuan sebelum ini. Ternyata benar, memang sudah boleh daftar BKM menggunakan pautan tersebut. Bukan itu sahaja, anda juga boleh kemaskini Bantuan Keluarga Malaysia dengan mengemaskini nombor telefon terkini, status perkahwinan, jumlah anak dan lain-lain.
Bila boleh login BKM guna pautan bkm.hasil.gov.my?
Seperti yang kami nyatakan di atas, kami hanya menjangkakan bahawa kerajaan akan melancarkan portal MyBKM. Kami suka berfikir jauh ke hadapan. Jika benar-benar sudah live nanti, anda boleh terus masuk dan Log Masuk.
Soalan bila boleh login BKM itu sukar untuk kami jawab kerana kewujudannya juga masih lagi belum pasti.
Tapi, andainya portal BKM sudah siap nanti, format dan interface lebih kurang sama sahaja dengan BPR dan BKC.
Jadi, sekiranya telahan kami betul, berikut ialah cara-cara untuk login BKM melalui MyBKM:

Layari laman web rasmi BKM di sini: https://bkm.hasil.gov.my
Bagi memudahkan urusan, boleh terus guna direct link untuk Log Masuk Bantuan Rakyat di sini: https://bkm.hasil.gov.my/Account/Login
Untuk terus buat semakan, ini satu lagi direct link untuk buat semakan: https://bkm.hasil.gov.my/SemakanStatusBKM.aspx
Masukkan No MyKad
Pastikan No MyKad yang dimasukkan adalah dalam 12 digit
Isikan tanpa tanda sempang (-) atau dash
Contohnya, jika Nombor MyKad ialah 960404-14-5555, masukkan 960404145555
Tekan butang Semak
Sekiranya semua berjalan lancar dan tidak ada apa-apa masalah, maklumat berkenaan kelulusan dan bayaran BKM akan terpapar
Selesai

Semakan status BKM melalui bkm.hasil.gov.my
Selepas berjaya log masuk, sila cek BKM untuk lihat status seperti berikut:

Status
Amaun Keseluruhan Diterima
Maklumat Bayaran

Terlupa Kata Laluan BKM
Sekiranya anda tidak boleh masuk ke dalam portal MyBKM kerana terlupa Kata Laluan, sila ikut panduan berikut untuk reset password BKM:

Klik laman Log Masuk Pengguna BKM di sini: https://bkm.hasil.gov.my/Account/Login
Abaikan ID Pengguna dan jangan tekan butang Semak
Sebaliknya klik pautan Terlupa Kata Laluan?
Anda akan berada di bahagian Terlupa Kata Laluan
Di ruangan SOALAN KESELAMATAN, masukkan ID Pengguna iaitu Nombor MyKad anda
Sekiranya anda dalam rekod, akan terpapar soalan baru iaitu Sila masukkan emel yang telah didaftarkan
Masukkan Emel anda
Tekan butang seterusnya
Ikuti arahan yang diberikan sehingga selesai
Selesai

Akaun BKM disekat LHDN?
Jika anda mempunyai kesukaran untuk login dan menerima ralat Anda telah gagal menjawab soalan keselamatan lebih dari 3 kali. Akaun anda telah disekat, janganlah panik. Apa yang anda perlu buat ialah tunggu dalam masa lebih kurang 15 minit. Selepas itu, cuba log masuk sekali lagi. Jika masih lagi ada masalah, boleh hubungi LHDN.

Masalah login di bkm.hasil.gov.my
Soalan “Kenapa BKM tak boleh login” sangat-sangat popular. Kami juga penat mahu menjawab.
Berikut ialah antara beberapa masalah yang selalu dihadapi semasa cuba login BKM:

Portal BKM jem, tak boleh masuk

Sila ambil maklum bahawa aliran trafik ke portal BKM mungkin sangat tinggi dan mengalami kesesakan.
Anda mungkin tidak boleh masuk kerana terlalu ramai yang cuba login BKM dalam masa yang sama.
Kami sarankan anda cuba akses pada waktu malam. Lebih baik lagi, jam 1 pagi dan ke atas.

Keluar error “ID pengenalan belum didaftarkan”

Sekiranya ini berlaku, ini bermakna anda belum pernah mendaftar bantuan-bantuan sebelum ini
Untuk makluman, anda perlu buat pendaftaran baru

Kata Laluan salah

Ada kemungkinan anda terlupa password sebelum ini.
Jadi, anda perlu reset password BKM
Jangan menggelabah. Jika ini berlaku, sila klik link Terlupa Kata Laluan?  sebelum mencuba Log Masuk BKM
Soalan Keselamatan akan dipaparkan, bermula dengan Soalan Pertama
Sila jawab Soalan Keselamatan mengikut jawapan yang anda pilih semasa buat pendaftaran BPR sebelum ini
Klik butang Seterusnya untuk soalan yang selanjutnya
Jawab kelima-lima Soalan Keselamatan
Ikut arahan yang diberikan sehingga selesai

Akhir kata

Tidak kiralah anda sudah berkahwin atau pemohon BKM bujang, diharapkan agar perkongsian kami mengenai panduan untuk log masuk bkm.hasil.gov.my ini dapat memudahkan lagi urusan anda.
Semoga dipermudahkan segala urusan.


Home / Bantuan

BKM 2022 (Berapa Dapat Bantuan Keluarga Malaysia di myBKM?)

Bagi anda yang menonton Bajet 2022 pada petang Jumaat, 29 Oktober 2021, pasti hati anda berbunga-bunga kerana kerajaan bakal memberikan satu lagi bantuan terbaru iaitu Bantuan Keluarga Malaysia (BKM 2022). Tapi itu cerita lama. Sekarang, semua orang mahu tahu tentang cara untuk buat semakan status pembayaran BKM 2022 selepas ramai dapat tahu tarikh bayaran BKM yang terkini.
Selain itu, apa yang anda perlu tahu tentang BKM 2022 ini?
Apa itu Bantuan Keluarga Malaysia (BKM)?
Kalau zaman Najib, kita ada BR1M dan BSH. Kalau zaman Muhyiddin, kita ada BPN, BPR dan BKC. Jadi, sama seperti sebelum-sebelum ini, BKM ialah kesinambungan bantuan oleh kerajaan yang begitu prihatin dengan keadaan rakyat, lebih-lebih lagi pasca pandemik COVID-19.

Berapa dapat duit bantuan BKM 2022?
Sekiranya anda termasuk dalam kategori isi rumah yang mempunyai tiga orang anak atau lebih dengan pendapatan kurang RM2,500 sebulan, anda bakal menerima RM2,000. Sekiranya anda adalah ibu tunggal (dan juga bapa tunggal) yang mempunyai anak tanggungan dan berpendapatan bulanan sehingga RM5,000, anda bakal menerima RM500. Tidak dilupakan, untuk isi rumah warga emas bantuan tambahan adalah sebanyak RM300.

Kenapa tak ada BKM bujang?
Sewaktu pembentangan Belanjawan 2022 berlangsung, ramai golongan bujang yang mengadu bahawa mereka tersisih dan tidak dapat apa-apa dari kerajaan. Ramai juga yang meluahkan rasa marah dan kecewa dengan menulis komen yang bukan-bukan.
Benarkah BKM bujang tidak ada?

Sebenarnya, ada. Ini jawapan dari Menteri Kewangan di Facebook. Kalau tak percaya, boleh rujuk sini. Hanya perlu mendaftar BKM sahaja jika belum. Jika sudah layak, boleh terus buat proses kemas kini Bantuan Keluarga Malaysia.
Ramai yang bertanya di media sosial, Bantuan Keluarga Malaysia ni tak ada ke untuk bujang? Adaaa. Ucapan Bajet tu sebenarnya cuma sebahagian dari pelbagai bantuan yang disediakan untuk #KeluargaMalaysia. Kalau nak kita senaraikan semua, sampai malam pun mungkin tak habis ucapan. Tapi dalam #Bajet2022 memang ada macam-macam bantuan untuk semua lapisan masyarakat. Saya kongsikan di sini ringkasan Bantuan Keluarga Malaysia untuk rujukan semua. InsyaAllah pencerahan lain akan menyusul.
Menteri Kewangan juga memuat naik jadual terbaru seperti di bawah:

Bila boleh daftar & mohon BKM 2022?
Masih belum ada pencerahan dan perincian berkenaan pendaftaran dan permohonan BKM. Bagi penerima sedia ada, samada perlu mohon atau tidak, sama-sama kita tunggu pengumuman dari kerajaan nanti.
Bila pengumuman itu?
Sabarlah. Bajet 2022 baru sahaja melabuhkan tirainya. Kita bagilah peluang mereka berehat dulu. Penat pun tak hilang lagi.

Betul ke link untuk BKM ialah bkm.hasil.gov.my ?
Ya, betul. Dulu hanya spekulasi, sekarang pautan yang legit ialah bkm.hasil.gov.my

Macam mana nak buat semakan BKM?
Anda boleh semak status kelayakan, permohonan, rayuan, check status pembayaran BKM dan lain-lain lagi melalui portal myBKM.

Login BKM melalui pautan ini: bkm.hasil.gov.my/Account/Login
Masukkan No MyKad / ID Pengguna
Klik Semak
Kalau semuanya berjalan lancar dan tidak ada apa-apa masalah, anda akan berjaya masuk ke dalam MyBKM
Tekan butang Semakan Status
Jika status permohonan LULUS, anda akan dapat lihat paparan

Amaun Kelulusan Asas BKM
BKM Tambahan
Jumlah Keseluruhan BKM
Jumlah Telah Dibayar

Anda juga boleh tekan butang Maklumat Bayaran dan Maklumat Anak untuk muat turun dokumen berkenaan pembayaran

Bila tarikh bayaran BKM 2022?
Pembayaran BKM akan dilakukan secara 4 fasa iaitu pada bulan Mac, Jun, September dan Disember.

Untuk bayaran BKM bulan Mac 2022, tarikh pembayaran ialah: 28 Mac 2022 – 8 April 2022
Untuk bayaran BKM bulan Jun 2022, tarikh pembayaran belum diumumkan lagi
Untuk bayaran BKM bulan September 2022, tarikh pembayaran belum diumumkan lagi
Untuk bayaran BKM bulan Disember 2022, tarikh pembayaran belum diumumkan lagi

Maklumat Lanjut Bantuan Keluarga Malaysia
Ya, BKM masih baru. Masih lagi belum ada apa-apa talian untuk anda hubungi. Kalau anda jenis tak sabar, boleh layari laman web Kementerian Kewangan di pautan https://mof.gov.my

Tapi bersedialah untuk kecewa kerana tak banyak maklumat yang anda boleh dapat.
Orang dah kata, tunggulah. Bila lengkap semua informasi, kami akan kongsi.

Akhir kata
Semua orang tertunggu-tunggu tentang perincian BKM. Kami pun mahu tahu juga. Siapa tak suka duit bukan?
Semoga kita semua dipermudahkan segala urusan.


Home / Health & Beauty

Cara Mengatasi Obesiti (Masalah Badan Gemuk Melampau)

Individu yang mengalami masalah kegemukan dan obesiti  sering berdepan dengan stigma negatif masyarakat sekeliling. Individu obesiti berkemungkinan berasa kurang berkeyakinan apabila berada dalam lingkungan awam dan berasa malu dengan penampilan diri, disebabkan oleh pandangan umum terhadap bentuk tubuh mereka. Namun, sebelum kita berbicara dengan lebih lanjut mengenai cara mengatasi obesiti kanak-kanak dan orang dewasa di Malaysia, adakah anda benar-benar memahami maksud obesiti?
Apa itu obesiti?
Apa itu obesiti? Definisi obesiti adalah keadaan di mana terdapat kandungan lemak badan berlebihan yang membahayakan kesihatan.
Ramai orang yang gemuk atau berlebihan berat badan berisiko tinggi mengalami masalah kesihatan seperti penyakit jantung, diabetes, hipertensi, dan strok.
Obesiti dan berat badan berlebihan adalah dua konsep yang berbeza. Berat badan berlebihan ialah keadaan berat terlalu berat berbanding ketinggian bukan sahaja disebabkan lemak yang banyak, tetapi juga boleh disebabkan oleh otot yang banyak atau kandungan air di dalam badan. Kedua-dua keadaan ini mempunyai impak yang serius kepada kesihatan.
Penyakit obesiti kini sangat biasa di kebanyakan negara maju. Kira-kira satu pertiga daripada individu dewasa Amerika
Syarikat dan satu perempat daripada orang dewasa UK sekarang telah ditentukan secara perubatan mempunyai obesiti. Walau bagaimanapun, obesiti adalah keadaan perubatan yang kompleks yang dipacu oleh faktor genetik, alam sekitar dan sosial.
Boleh baca lebih lanjut tentang berapa BMI yang sepatutnya di WHO.
Punca obesiti
Apakah punca yang boleh membuatkan anda terjebak ke dalam permasalahan kesihatan ini? Setiap orang boleh menjadi obes dan sukar untuk menurunkan berat badan jika dia tidak mempunyai diet yang seimbang dan senaman yang mencukupi. Obesiti disebabkan oleh terlalu banyak kalori yang diserap. Sesetengah orang naik berat badan dan tidak mengetahui punca sebenarnya.  Antara beberapa punca-punca obesiti seperti:

Punca obesiti #1: Genetik
Di mana ibu bapa yang membawa genetik obesiti cenderung untuk mengakibatkan anak-anak mudah naik berat badan
Punca obesiti #2: Masalah psikologi
Masalah ini sering menyebabkan wujudkan keinginan untuk makan apabila menghadapi tekanan stres
Punca obesiti #3: Budaya
Keadaan ini melibatkan aspek sosial di mana masyarakat sekeliling menggalakkan untuk makan banyak. Ia mungkin sesuatu yang dianggap pelik bagi sesetengah individu. Namun percayalah, terdapat budaya seperti ini dalam dunia yang anda diami.
Terdapat beberapa faktor lain yang cenderung untuk meningkatkan risiko untuk anda mengalami obesiti, antaranya adalah:

Gaya hidup
Tabiat pemakanan yang tidak sihat
Berhenti merokok
Tidak mendapat tidur yang mencukupi
Penggunaan ubat tertentu
Usia
Masalah sosial dan ekonomi
Masalah kesihatan

Obesiti di kalangan kanak-kanak
Jangan terkejut kerana jumlah obesiti dalam kalangan kanak-kanak juga kian meningkat dari hari ke hari. Situasi ini tidak wajar dipandang remeh kerana mereka yang menghidapi masalah kesihatan ini berisiko menghidapi masalah ‘inferiority complex’ atau berkaitan dengan kurang keyakinan diri serta mempunyai pergerakan yang terhad.
Tambahan itu lagi, kanak-kanak obesiti lebih mudah diserang penyakit kronik seperti diabetes dan masalah kardiovaskular.
Kanak-kanak obesiti berisiko untuk menghidapi masalah kesihatan seperti masalah kolesterol tinggi, penyakit jantung, masalah berkaitan tulang, masalah pernafasan seperti asma dan apnea tidur, masalah kulit seperti infeksi fungus, jerawat serta ruam dan diskriminasi sosia.

Ini akhirnya menjadi punca kepada hilangnya keyakinan diri sekaligus menjejaskan prestasi akademik dan keupayaan bersosial mereka. Ini juga merupakan keburukan obesiti pada kesihatan sosial kanak-kanak.
Cara mengatasi obesiti
Jika anda mempunyai anak yang mengalami masalah obesiti, atau anda sendiri yang mengalami masalah berat badan melampua ini, anda perlu sentiasa mengingatkan mereka bahawa anda sentiasa bersamanya.
Berikut adalah langkah mengatasi obesiti untuk dijadikan panduan.
Langkah #1: Tukar persepsi
Cara mengatasi obesiti yang paling utama ialah persepsi. Persepsi kanak-kanak terhadap diri mereka sendiri selalunya akan berdasarkan kepada persepsi ibu bapa mereka.

Jika anda lebih bersikap terbuka untuk menerima mereka seadanya, mereka akan berasa lebih tenang.

Langkah #2: Katakan bahawa obesiti itu penyakit
Selain dari tukar mindset, cara mengatasi obesiti ialah dengan berkomunikasi tentang kesan buruknya.
Berbincanglah mengenai situasi tersebut dengan anak anda.

Pastikan mereka faham bahawa obesiti merupakan satu keadaan atau penyakit yang mampu mendatangkan pelbagai kesan negatif yang lain.

Langkah #3: Satu keluarga perlu berubah
Biarkan mereka tahu bahawa anda akan sedaya upaya membantunya.
Mula menukar diet keluarga anda dan bersama-sama buat rutin senaman bagi membantu anak anda mengawal berat badan serta membesar dengan sihat adalah antara cara untuk mengatasi obesiti kanak-kanak.
Langkah #4: Sediakan menu diet
Cara mengatasi obesti yang seterusnya tidak banyak berbeza dari untuk kuruskan badan.
Anda perlu sediakan makanan diet sendiri kerana itu adalah lebih baik dari asyik membeli di luar.
Manakala bagi individu dewasa yang mengalami masalah kesihatan, antara langkah-langkah menangani obesiti adalah dengan melakukan diet.
Dietitian dan doktor boleh membantu merancang diet yang rendah lemak, rendah kalori.

Langkah #5: Selalu bersenam
Bersenan ialah salah satu cara mengatasi obesiti yang paling sukar untuk direalisasikan.
Ramai yang rasa malas untuk keluarkan peluh.
Ingat baik-baik, senaman merupakan cara yang berkesan, program pemantauan kendiri boleh membantu mencegah sebarang komplikasi penyakit.

Langkah #6: Makan ubat
Beberapa jenis ubat (stimulan) yang boleh membantu mengurangkan berat badan dan mengakibatkan kesan sampingan.
Guna cara ini selepas melakukan diet yang seimbang dan senaman, ambil ubat di bawah pengawasan doktor anda.

Langkah #7: Tukar gaya hidup
Gaya hidup yang aktif, berserta senaman yang kerap dan makan diet yang sihat adalah cara yang paling selamat untuk turun berat badan dan meningkatkan tahap kesihatan anda.
Turun berat badan dengan perlahan-lahan akan membantu anda menghalang naik berat badan selepas ini.
Ini kerana terdapat kemungkinan jika anda dapat menurunkan berat badan dengan segera dengan pengambilan sebarang ubat kurus, anda berkemungkinan akan cenderung untuk naik berat badan sekiranya anda berhenti mengambil ubatan tersebut.
Langkah #8: Pendedahan peringkat sekolah
Kanak-kanak banyak menghabiskan masa di sekolah.
Sekiranya ada program kesihatan yang dapat memberikan pendedahan tentang bahaya obesiti, ini sangat-sangat membantu.

Kesan obesiti pada kanak-kanak
Emosi
Emosi kanak-kanak mudah tercalar jika selalu diejek gemuk oleh kawan-kawan.

Rasa tidak yakin
Kanak-kanak juga jadi tidak yakin pada diri sendiri.

Akhir kata
Jika anda bimbang dan khuatir bahawa anda berkemungkinan untuk berdepan risiko obesiti, pastikan anda tidak mengambil mudah soal aspek penjagaan pemakanan, tabiat harian yang tidak sihat seperti merokok dan pastikan anda turut melakukan aktiviti fizikal secara tetap dan teratur.
Jemput baca cara untuk kuruskan badan dan senaman untuk kurangkan berat badan yang cukup mudah.
Ini pastinya dapat membantu anda menghindari kesan obesiti yang mungkin akan memudaratkan kesihatan anda.
Semoga bermanfaat.


Home / Finance

Cara Bank In Duit Online (Kaedah Yang Mudah Dan Ringkas)

Ledakan teknologi benar-benar mengubah landskap kehidupan seharian masyarakat. Sehingga urusan perbankan juga boleh dilakukan secara online, hanya di hujung jari sahaja. Dengan kecenderungan masyarakat hari ini membeli-belah secara dalam talian menerusi pelbagai platform, boleh dikatakan urusan bank in duit secara online merupakan pilihan ramai. Tunai hanya digunakan untuk situasi tertentu sahaja. Selebihnya digunakan secara online. jadi pada hari ini kami akan membahas tentang cara bank in duit online khas buat panduan anda.
Cara bank in duit online
Jadi, bagaimana mahu bank in duit secara online? Ada banyak kaedah.
Begitu juga dengan akaun-akaun bank lain. Majoriti bank hari ini mempunyai perkhidmatan online. Ledakan teknologi sememangnya mengubah landskap sektor perbankan.
Bagaimana mahu mendaftar akaun online ini? Boleh hubungi bank-bank yang digunakan anda atau minta bantuan di cawangan perbankan berdekatan.
Jika sudah ada akaun online, bagaimana mahu bank in duit? Begini caranya.

Log in akaun masing-masing. Dan anda akan mendapati segala maklumat akaun anda. Baki akaun, sejarah akaun (urusan perbankan pengeluaran, pembayaran atau pemindahan wang). Ini sudah tentu memudahkan urusan anda.
Baiklah, di sini mempunyai dua cara untuk bank in duit. Sama ada anda mahu Membayar atau Memindahkan Duit.
Jika ingin membayar, anda ketik pada pilihan Pay (bayar). Kebiasannya pilihan ini adalah untuk membayar bil utiliti seperti elektrik, air, astro, bil telefon bimbit dan sebagainya.
Masukkan nombor akaun untuk pembayaran dan ikut langkah seterusnya. Secara automatik anda telah bank in duit ke dalam akaun anda untuk pembayaran bil yang dikehendaki.
Untuk memindahkan wang atau bank in duit kepada pihak/individu lain. Kaedahnya hampir sama.
Selepas Log in, anda pilih ‘Transfer‘ (pindah). Anda kemudian akan diminta menyatakan bank yang ingin dipilih. Tiada batasan untuk anda memindahkan ke mana-mana bank.
Misalnya anda menggunakan Maybank2U dan ingin bank in duit ke pemilik akaun bank lain, tiada masalah. Anda hanya perlu memilih jenis bank, contohnya CIMB, Public Bank, Bank Islam dan sebagainya. Kemudian masukkan nombor akaun penerima serta namanya.
Anda boleh memilih untuk ‘Instant Transfer‘ iaitu pemindahan segera atau pemindahan biasa. Bezanya ialah untuk instant tranfer, duit yang dimasukkan akan terus berpindah, manakala pemindahan biasa mengambil masa sekurang-kurangnya tiga hari bekerja (sekiranya melibatkan akaun daripada dua bank berbeza).
Kebiasaannya Instant Transfer mengenakan caj tertentu tetapi tidak terlalu mahal seperti RM1 atau kurang. Namun kebelakangan ini kebanyakkan bank telah memberikan caj percuma untuk perkhidmatan Instant Transfer.
Selepas itu masukkan jumlah duit yang anda ingin bank in. Contohnya RM100. Dan klik Okay. Kebiasaannya anda akan diminta untuk ‘Request‘ TAC (Transaction Authorisation Code) untuk tujuan keselamatan ketika membuat transaksi dan melindungu akaun bank anda daripada diakses pihak lain.
Nombor TAC akan dihantar melalui mesej ke telefon bimbit anda, masukkan dan kemudian proses bank in duit anda telah selesai.

Oh, sebelum terlupa, kaedah perbankan online ini boleh digunakan sama ada menggunakan komputer ataupun telefon bimbit dengan majoriti bank telah mempunyai aplikasi perbankan internet dalam telefon bimbit. Anda hanya perlu memuat turun sahaja mengikut jenis bank yang anda gunakan.
Sebagai tambahan kepada cara bank in duit, kini terdapat satu aplikasi yang lebih mudah untuk para pengguna. Jika sebelum ini anda perlu mengingati atau menyimpan nombor akaun bank pihak/individu lain untuk urusan bank in duit, kini dengan aplikasi DuitNow, anda hanya perlu ingat nombor telefon sahaja.
Hebat bukan?

Aplikasi ini yang menggunakan telefon bimbit turut disokong 14 institusi perbankan di negara ini, bermaksud majoriti bank menawarkan perkhidmatan ini.
Bagaimana mahu mengaktifkan DuitNow? Muat turun aplikasi DuitNow ke dalam telefon bimbit anda. Kemudian daftar menggunakannya. Yang penting ialah nombor telefon bimbit yang anda gunakan didaftarkan sekali dengan akaun perbankan yang anda gunakan.
Dengan cara itu, barulah bank in duit menggunakan DuitNow boleh dilakukan.

Akhir kata
Jadi, dengan ledakan teknologi hari ini, proses untuk bank in duit yang dulunya agak ‘leceh’ kerana perlu ke kaunter bank dan sebagainya telah menjadi lebih mudah.
Semuanya di hujung jari anda!


Home / Health & Beauty

Punca Sembelit (Dan Cara Hilangkan Sembelit, Petua Orang Tua)

Apabila perut buat hal, pasti akan rasa tak selesa bila sudah duduk lama dalam tandas, tapi masih lagi tak keluar-keluar. Hanya yang pernah rasa, boleh faham situasi begini. Masalahnya, apa punca sembelit dan apakah cara dan petua hilangkan sembelit ini?
Langkau artikel ini jika anda mahukan maklumat tentang punca cirit birit.
Apa itu sembelit?
Sebelum itu, mohon izin kami kongsikan sedikit tentang sembelit. Dalam Bahasa Inggeris, ia dipanggil constipation.
Sembelit adalah mengalami kesukaran untuk membuang air besar dan tekstur najis yang keras. Jika najis berada dalam saluran kolon (usus besar), ia akan membuatkan ia menjadi keras dan semakin sukar untuk disingkirkan.
Sistem pencernaan
Sistem pencernaan adalah satu fungsi badan yang sangat berkesan. Dalam tempoh beberapa jam, sistem pencernaan akan menyerap nutrisi daripada makanan dan minuman yang anda ambil, memprosesnya ke dalam aliran darah, dan menyediakan sisa buangan untuk disingkirkan.
Sisa buangan yang akan disingkirkan akan melalui usus sebelum disimpan sementara dalam usus besar, sebelum dikeluarkan dari tubuh, dalam masa 1 atau 2 hari. Najis yang normal adalah tidak memiliki tekstur yang keras atau terlalu cair, dan tidak menyakitkan anda untuk menyingkirkannya dari tubuh.

Punca sembelit
Tugas utama kolon adalah untuk menyerap air dari sisa makanan yang melalui sistem pencernaan dan menghasilkan najis (sisa buangan). Otot-otot kolon akan mengeluarkan sisa melalui rektum untuk disingkirkan. Dan najis yang berada untuk tempoh yang lama di dalam kolon, akan menyebabkan ia menjadi keras dan sukar untuk melalui rektum.

Jika keadaan ini berterusan, masalah sembelit yang kronik juga boleh menjadi simptom kepada masalah kesihatan yang lebih serius, termasuk sindrom usus besar, kanser kolorektal, kencing manis, penyakit Parkinson, kemurungan, atau kelenjar tiroid menjadi kurang aktif.
Kecenderungan usus untuk menjalankan fungsinya adalah bergantung kepada usia, diet pemakanan, dan aktiviti harian anda. dan keadaan persekitaran. Sebagai contoh; bayi yang diberi susu formula lebih berpotensi mempunyai najis yang keras dan berdepan masalah sembelit berbanding bayi yang hanya minum susu ibu.
Gaya hidup yang sibuk; tidak makan serat atau minum air secukupnya, tekanan, kurang bersenam, perubahan rutin harian, tidak menghiraukan keinginan atau rasa untuk ke bilik air adalah penyebab timbulnya masalah sembelit ini.
Tahan berak
Adakala sewaktu ada mood untuk membuat tugasan kerja di pejabat atau sedang khusyuk melakukan sesuatu, sering kali akan menyebabkan anda menahan diri daripada membuang air. Keadaan ini sudah tentu boleh menjurus kepada wujudnya masalah sembelit.

Antara faktor lain yang menyebabkan sembelit:

Diet rendah serat (diet tinggi daging, susu atau keju)
Dehidrasi
Melancong atau berjalan jauh
Pengambilan ubatan tertentu
Punca sembeli yang lain ialah sebab kehamilan
Masalah kesihatan

Kanak kanak sembelit
Umumnya, masalah ini lebih kerap dialami kepada kanak-kanak. Situasi ini mungkin berlaku kepada anak-anak yang baru belajar ke tandas. Mereka mungkin berasa malas untuk menunggu najis untuk keluar sehingga habis ketika membuang air besar.

Sembelit ketika hamil dan selepas bersalin
Bagi sesetengah wanita yang bersalin normal, adakalanya perlu berdepan dengan situasi perlu berdepan dengan prosedur episiotomi.
Ia adalah satu keadaan di mana vagina perlu dipotong untuk membuka ruang semasa bersalin. Walaupun ia mungkin tidak bersangkut paut dengan membuang air besar, tetapi rasa trauma itu membuatkan ibu selepas bersalin trauma untuk membuang air besar kerana takut untuk meneran.

Tanda tanda sembelit
Walaupun kekerapan membuang air besar adalah berbeza bagi setiap individu, namun itu tidak bermakna anda tidak berisiko untuk mengalami sembelit. Anda mungkin sembelit jika mengalami simptom berikut:

Kurang 3 kali seminggu membuang air besar
Najis keras
Kesakitan semasa membuang air besar
Tetap merasa kenyang walaupun selepas membuang air besar
Mengalami masalah rektum tersumbat

Siapa yang boleh mengalami sembelit?
Pengambilan diet yang tidak seimbang, kurang bersenam adalah faktor utama sembelit. Anda mungkin berdepan risiko yang lebih tinggi jika anda:
Warga emas

Berusia 65 tahun dan ke atas. Individu dewasa lebih berusia cenderung untuk kurang aktif secara fizikal, mempunyai masalah kesihatan dan kurang mengamalkan diet pemakanan yang sihat.
Tidak banyak bergerak. Individu yang dalam keadaan perubatan tertentu, mengalami kecederaan saraf tunjang.

Wanita dan kanak-kanak

Wanita dan kanak-kanak. Individu wanita lebih kerap berdepan masalah sembelit berbanding lelaki, dan kanak-kanak lebih banyak berdepan isu ini berbanding individu dewasa.
Cara hilangkan sembelit untuk kanak-kanak, lebih sukar kerana mereka tidak faham apa-apa

Ibu hamil

Hamil. Perubahan hormon dan tekanan pada usus dari bayi yang meningkat setiap hari boleh mengakibatkan sembelit.

Cara hilangkan sembelit
Ubah diet pemakanan dan tingkatkan aktiviti fizikal adalah cara paling mudah dan berkesan untuk merawat sembelit.

Mengikut Dr Zubaidi di Harian Metro, anda cuba boleh mencuba petua seperti di bawah. Kami juga ada tambah cara mengatasi yang lain.

Minum air kosong
Punca sembelit ialah apabila seseorang itu kurang minum air masak.
Jadi, anda perlu banyakkan minum air kosong, sekurang-kurangnya tiga liter sehari.
Perbanyakan minum air kosong, untuk menghidratkan badan
Cara paling mudah adalah dengan memerhati isyarat tubuh dan minum apabila mula terasa dahaga. Perhatikan juga sekiranya air kencing mula berwarna kuning pekat, banyakkan minum air kosong.
Antara lain, cuba menambah probiotik dalam diet anda, seperti yang terdapat dalam yogurt

Makan banyak serat
Makan lebih banyak serat termasuk bijirin, roti gandum penuh, nasi dan sekurang-kurangnya lima hidangan buah dan sayuran sehari.
Tambahkan makanan serat dalam diet anda, seperti buahan dan sayuran, bijirin dan kekacang
Kurangkan makanan serat rendah seperti daging, susu, keju dan makanan diproses.
Ambil tambahan supplement serat jika perlu.

Selalu bersenam
Lakukan senaman secara kerap. Di samping mengurangkan tekanan, bersenam juga mampu meningkatkan kadar metabolisme dan apabila metabolisme meningkat, proses untuk membuang air besar juga semakin pantas.
Bersenam, berjalan, berenang atau pun berbasikal sekurang-kurangnya 30 minit sehari, 5 kali seminggu.

Berak cangkung, bukan duduk
Cara hilangkan sembelit ini jarang dilakukan oleh orang zaman sekarang. Tambahan lagi, tidak semua rumah ada tandas cangkus, terutama di bandar-bandar.
Buang air besar dengan mencangkung kerana ia mudah membantu mengeluarkan najis dari dubur berbanding cara duduk. Berbaring dan kaki dinaikkan ke atas juga merangsang otot untuk membantu mengelakkan sembelit.

Banyakkan makan makan herba
Mengambil makanan herba seperti halia dan kunyit yang bersifat mentona dan menguatkan fungsi hati, juga membantu mencegah sembelit.

Berhenti merokok
Jauhi rokok kerana perokok tegar dan mereka yang mengalami tekanan emosi berpanjangan juga mudah mengalami sembelit.

Jangan lambat-lambatkan berak
Jika merasa ingin membuang air, jangan berlengah. Ia boleh jadi punca sembelit jika selalu melengah-lengahkan urusan penting ini.
Menurut Doktor Kanan Kumpulan Perubatan Penawar Sdn Bhd, Dr Zubaidi Ahmad lagi, sembelit yang kronik sememangnya menyakitkan dan boleh menyebabkan buasir.
Faktor pemakanan antara elemen yang memainkan peranan penting penyebab buasir.
“Banyakkan pengambilan sayur-sayuran dan buah-buahan selain perlu pastikan minum air secukupnya supaya proses pembuangan air besar berjalan lancar.
“Namun, sekiranya penghidapnya tidak dapat menahan rasa kesakitan melampau, langkah terbaik segera bertemu doktor bagi mendapatkan ubat yang dapat membantu mengatasi sembelit,” katanya.
Tambah Dr Zubaidi, ubat melembutkan najis akan diberikan bergantung kepada keseriusan masalah yang dialami itu.

Fakta sembelit yang perlu anda ketahui
Sembelit adalah keadaan di mana pergerakan usus kurang berlaku daripada yang sepatutnya. Walaupun punca sembelit sudah tahu, izinkan kami kongsi beberapa fakta mengenai sembelit yang perlu diketahui.

Tidak meracuni badan
Ada individu yang mempercayai bahawa najis yang tertinggal lama di dalam badan akan menghasilkan toksin. Walau bagaimanapun, ia adalah mitos.
Tiada sebarang kajian yang menyokong kenyataan ini. Oleh itu, pembersihan kolon, julap, atau enema tidak akan melindungi anda daripada kanser dan penyakit lain.

Membuang air besar
Setiap individu adalah berbeza. Ada sesetengah individu, perlu menggunakan tandas sehingga 3 kali sehari, yang lain hanya mungkin 3 kali seminggu.
Kebiasaannya orang membuang air besar sehari sekali. Tetapi jika anda tidak mengalaminya, dan anda tidak berasa sebarang ketidakselesaan, ia adalah baik.
Kurang daripada 3 pergerakan usus seminggu adalah petunjuk sembelit.

Kemurungan
Mood yang anda alami mungkin mendatangkan kesan langsung ke atas pergerakan usus.
Jika anda sembelit dan berada di bawah banyak tekanan, anda boleh menyelesaikan masalah anda dengan melegakan tekanan anda melalui meditasi dan teknik menenangkan diri yang lain.

Pengambilan cecair
Banyakkan meminum air dan pengambilan serat tambahan untuk diet anda mungkin dapat meringankan sembelit anda.
Walau bagaimanapun, jika sembelit berterusan, anda perlu berjumpa dengan doktor anda untuk mendapatkan rawatan.
Jangan mengambil julap untuk merawatnya sendiri kerana sering menggunakan julap boleh membuat keadaan anda lebih teruk.

Ubatan tertentu
Pengambilan ubat-ubatan tertentu seperti ubat tahan sakit, antikemurungan dan ubat yang digunakan untuk merawat tekanan darah tinggi dikaitkan dengan sembelit kronik.
Jika anda mengalami sembelit semasa mengambil ubat-ubatan, anda perlu memberitahu doktor anda.

Akhir kata
Sembelit adalah satu keadaan yang boleh dialami oleh sesiapa sahaja tanpa mengira usia.
Kini, anda sudah tahu punca sembelit dan cara hilangkan sembelit yang selalu diamalkan orang tua dulu-dulu.
Jadi anda perlu memastikan pengambilan diet pemakanan anda mengandungi nutrisi dan sumber serat yang diperlukan untuk menghindari masalah sembelit.
Pastikan anda juga memperbanyakkan pengambilan air setiap hari.
Semoga bermanfaat.


Home / Health & Beauty

Punca Cirit Birit (Dan Cara Hilangkan Untuk Orang Dewasa)

Aduh…lemah lutut sebab berulang-kali keluar masuk bilik air tetapi masih cirit-birit. Kenapa ya? Salah makan atau perut sensitif? Haaa…sementara menahan rasa sakit itu, apa kata anda baca perkongsian artikel mengenai punca cirit birit ini. Manalah tahu mungkin dapat membantu anda mengurangkan rasa ketidakselesaaan yang dihadapi.
Cirit birit in English
Cirit-birit atau turut dikenali sebagai diarrhea adalah satu keadaan di mana anda akan membuang air besar dengan lebih banyak dan kerap berbanding biasa. Ia adalah salah satu simptom gastroenteritis selain daripada simptom muntah.
Apa itu cirit birit?
Gastroenteritis merupakan satu keadaan keradangan yang berlaku di dalam perut atau sistem penghadaman yang disebabkan oleh jangkitan bakteria atau virus. Cirit-birit biasanya berlaku selama dua hingga empat hari jika tidak diberikan sebarang rawatan. Walau bagaimanapun, keadaan cirit-birit yang kronik atau serius mungkin boleh mengancam nyawa.
Takkanlah cirit-birit sahaja boleh mengancam nyawa? Tidak percaya? Tetapi itulah kenyataannya. Ini kerana apabila mengalami cirit-birit, badan akan lebih kehilangan air. Keadaan ini akan menjadi lebih serius jika ia terjadi kepada bayi, kanak-kanak serta pesakit yang kurang zat dan lemah daya tahan.
Pada tahun 2009, World Health Organization (WHO) \ telah mengisytiharkan cirit-biri sebagai penyebab kematian kedua dalam kalangan kanak-kanak dan penyebab kematian sebanyak 1.5 juta kanak-kanak di dunia. Jadi ia bukan sesuatu yang boleh dipandang enteng, bukan?

Punca cirit birit
Kolon atau usus besar bertanggungjawab untuk membentuk sisa pepejal daripada sisa makanan tidak diserap oleh makanan yang anda makan. Cecair juga diserap ke dalam kolon sebagai sebahagian daripada sisa makanan itu yang membolehkan najis melalui usus dengan lebih lancar.
Otot di dalam kolon menggerakkan najis ke rektum untuk keluar daripada badan. Namun, apabila sesuatu mengganggu proses ini, menyebabkan penyerapan air terlalu banyak atau sisa pepejal melalui usus besar terlalu cepat, boleh menyebabkan cirit-birit.

Umumnya, masalah cirit-birit boleh dialami melalui pengambilan makanan dan minuman yang tercemar, makan dengan tangan yang kotor, atau selepas menyentuh najis. Individu yang mengambil sumber makanan atau minuman tercemar akan berisiko untuk mengalami cirit-birit selepas makan.
Penyebab cirit birit
Terdapat pelbagai jenis virus, bakteria dan parasit yang boleh menyebabkan gastroenteritis dan seterusnya cirit-birit. Antara jenisnya adalah seperti:

Bakteria, seperti Salmonella atau Escherichia (E. coli)
Virus, seperti Norovirus atau rotavirus
Parasit, seperti Giardia intestinalis

Antara sebab lain yang boleh menjadi punca cirit-birit adalah:

Alahan makanan
Pengambilan ubatan tertentu
Bahan pengawet di dalam makanan
Pemakanan kimia

Tanda cirit birit
Apabila makan terlalu banyak, anda akan membuang air besar, ia adalah satu perkara yang normal. Jadi bagaimana untuk mengetahui sama ada anda terkena cirit-birit atau sekadar mengalami sakit perut biasa?
Sekiranya anda mengalami cirit-birit, ia boleh dikenal pasti melalui pengeluaran najis yang lembut atau berair yang lebih kerap dan banyak daripada biasa. Ia akan diikuti dengan tanda-tanda lain seperti :

Sakit dan kekejangan perut
Loya dan muntah
Keletihan
Demam
Kerap ingin menggunakan tandas
Hilang selera
Dehidrasi

Serangan cirit-birit biasanya akan hilang selepas beberapa hari. Tetapi anda harus memastikan badan tidak mengalami dehidrasi dengan memperbanyakkan minum air. Cuba makan seperti biasa, tetapi pastikan dalam saiz hidangan yang kecil dan ringan.

Hindari dari mengambil makanan pedas, masin atau bergula. Jika bayi anda mengalami cirit-birit, anda perlu terus menyusukan mereka seperti biasa.
Walau bagaimanapun, jika simptom atau gejala cirit-birit yang dihadapi berlarutan untuk tempoh lebih seminggu, anda amat dinasihatkan untuk mendapatkan pemeriksaan doktor dengan segera untuk mengelakkan sebarang masalah berkaitan kesihatan yang lain.

Cara hilangkan cirit-birit
Selalunya, masalah cirit-birit yang dialami akan pulih dengan sendiri. Namun, terdapat beberapa perkara yang boleh dilakukan untuk mengelakkan daripada mengalami dehidrasi dan mengurangkan simptom cirit-birit, seperti:

Memperbanyakkan pengambilan air
Tambahkan makanan separa pejal dan kurang serat dengan beransur-ansur
Elakkan produk tenusu, makanan berlemak, tinggi serat dan bahan makanan yang mempunyai bahan pengawet yang tinggi
Elakkan kafein dan alkohol

Jika keadaan cirit-birit yang dialami berterusan sekurang-kurangnya seminggu atau jika anda mengalami dehidrasi atau najis yang mengandungi darah, sila berjumpa doktor.

Tanda kurang air dalam badan
Tanda-tanda anda dehidrasi adalah, seperti:

Haus yang berlebihan
Mulut dan kulit kering
Kurang atau tiada air kencing
Keletihan yang teruk
Pitam
Kulit menjadi gelap

Bayi dan anak cirit birit
Kanak-kanak yang mengalami cirit-birit lebih berisiko dan cenderung untuk mengalami dehidrasi. Sila bawa anak anda untuk berjumpa doktor jika cirit-birit yang dialami berterusan untuk tempoh lebih dari 12 hingga 24 jam, atau anak anda mengalami simptom seperti dibawah:

Lampin kering dalam masa 3 jam atau lebih
Demam panas
Najis mengandungi darah atau berwarna hitam
Mulut kering atau menangis tanpa air mata
Kerap tidur, tidak aktif, mudah meradang
Perut, mata atau pipi yang cengkung
Kulit yang tidak tegang atau kembali ke asal sekiranya di cubit

Langkah pencegahan cirit birit
Anda pasti pernah mendengar pepatah mengenai mencegah itu adalah lebih baik daripada merawat, bukan? Jadi dalam hal ini juga, menjaga kebersihan diri dan sumber makanan mahupun minuman yang akan diambil pasti dapat mengelakkan risiko untuk dijangkiti bakteria atau kuman penyebab cirit-birit.

Basuh tangan
Menurut pakar gastroenterologi New York dan pengarang Doctor, Your Patient Will See You Now, Dr. Steven Kussin, seperti yang dilaporkan oleh Every Day Health, berkata mencuci tangan adalah salah satu cara yang paling berkesan untuk mengelakkan kuman dan bakteria yang boleh menyebabkan cirit-birit.

Dr. Steven mengatakan dengan menjadikan membasuh tangan sebagai satu amalan yang kerap dilakukan, anda boleh menghentikan cirit-birit, atau sekurang-kurangnya mengelakkannya daripada menjadi lebih teruk. Jadi ini juga bermaksud, membasuh tangan akan dapat mengurangkan risiko untuk mengalami cirit-birit.

Di samping itu, terdapat juga beberapa jenis makanan yang harus anda elakkan untuk mengurangkan masalah cirit-birit yang dialami, antaranya:

Produk tenusu
Produk tenusu boleh membuatkan masalah cirit-birit anda menjadi lebih teruk. Menurut penolong profesor di Universiti Maryland, Dr. Sandra Quezada, seperti yang dilaporkan oleh WebMD, mengesyorkan bahawa jika anda mengalami cirit-birit kronik, menghentikan pengambilan produk tenusu boleh membantu mengawal masalah cirit-birit anda. Ini kerana punca penyebab masalah cirit-birit kronik adalah produk yang mengandungi laktosa. Ironinya, laktosa merupakan salah satu bahan yang terkandung dalam mana-mana produk tenusu.

Alkohol dan kafein
Kedua-duanya boleh menyebabkan cirit-birit. Jika anda sudah terbiasa meminum kopi pada waktu pagi atau pada waktu malam, anda perlu berhenti untuk seketika untuk mengelakkan keadaan dari menjadi lebih buruk.

Gluten
Anda harus mengelakkan makanan yang mengandungi gluten – ia adalah protein yang terkandung dalam produk yang diproses seperti tepung gandum. Selalunya, individu yang perlu mengelakkan gluten adalah mereka yang mempunyai penyakit seliak (ketidakupayaan untuk memproses gluten).

Makanan tinggi serat
Serat merupakan sumber yang baik untuk badan dan hendaklah sentiasa diletakkan dalam diet pemakanan anda. Walau bagaimanapun, Dr. Kussin mengesyorkan bahawa anda harus mengehadkan makanan yang tinggi serat seperti sayur-sayuran dan bijirin penuh kerana ia akan menjadi sukar untuk dihadam apabila anda mengalami cirit-birit. Walaupun anda tidak mengalami penyakit seliak, tetapi apabila anda mengalami cirit-birit, sebaiknya elakkanlah makanan dengan gluten, okay?

Makanan berminyak dan berlemak
Makanan berminyak dan berlemak boleh menyebabkan otot pada abdomen anda menjadi tegang dan ia sekali gus akan mengakibatkan cirit-birit anda semakin teruk dan kronik. Ini adalah kerana makanan ini boleh melambatkan proses pengosongan perut, sehingga membuatkan perut terasa kembung.

Akhir kata
Mengalami cirit-birit bukanlah satu keadaan kesihatan yang serius dan ia akan pulih selepas dua atau tiga hari.
Kami harap, artikel tentang punca cirit birit dan cara hilangkan cirit birit ini dapat membantu anda.
Walau bagaimanapun, jika ia menjadi lebih teruk dan berlanjutan untuk tempoh lebih dari seminggu, diikuti simptom yang dinyatakan di atas, pastikan anda mendapatkan pemeriksaan doktor dengan segera. Jangan lengahkan masa.
Jika ingin maklumat lanjut tentang cirit birit, boleh baca di WebMD iaitu dalam Bahasa Inggeris.
Jemput juga baca tentang punca dan cara hilangkan sakit kepala.
Semoga bermanfaat.


Home / Health & Beauty

Tanda Keracunan Makanan (Serta Punca & Cara Mengatasi)

Pernahkah anda keliru tentang keadaan sakit perut biasa dan sakit perut yang disebabkan oleh keracunan makanan? Apakah yang menyebabkan keracunan dan bagaimana untuk mengatasi masalah ini? Teruskan membaca perkongsian ini.
Jika anda seorang pelajar sekolah, hati-hati kerana keracunan mungkin juga berlaku akibat makanan di kantin.
Khas bagi yang sedang mencari informasi, maklumat ini bukan hanya untuk tugasan karangan Bahasa Melayu anda. Ini adalah ilmu yang semua orang patut tahu.
Apa itu keracunan makanan?
Keracunan makanan, iaitu dalam Bahasa Inggeris dipanggil food poisoning; juga dikenali sebagai penyakit melalui makanan ialah keadaan yang disebabkan oleh pemakanan makanan yang tercemar.
Organisma berjangkit seperti bakteria, virus, parasit atau toksik serta penyediaan makanan atau peralatan yang tidak bersih, atau tangan yang tidak dicuci, baik berpunca dari penyedia atau dari pesakit sendiri adalah punca utama masalah ini.
Boleh mati?
Walaupun kebanyakan kes keracunan makanan boleh sembuh dengan rawatan, terdapat juga kes keracunan makanan yang menyebabkan kehilangan nyawa. Kebanyakan kes keracunan makanan, melibatkan bakteria salmonella, Escherichia coli (E. coli), atau virus, seperti norovirus.
Masalah ini boleh berlaku dan dialami oleh sesiapa tanpa mengira peringkat usia. Keadaan ini dapat ditangani dengan mengurangkan faktor risikonya. Jadi apakah faktor risikonya?
Risiko keracunan makanan
Terdapat beberapa faktor risiko yang cenderung menyebabkan seseorang individu itu untuk mengalami masalah keracunan makanan, seperti:
Usia
Semakin meningkat usia seseorang individu, semakin lemah tindak balas sistem imuniti kepada organisma berjangkit.

Wanita hamil
Kehamilan boleh membawa perubahan kepada metabolisma dan aliran darah, yang menambahkan risiko keracunan makanan. Reaksi badan mungkin lebih teruk sewaktu kehamilan.

Bayi dan kanak-kanak
Sistem imuniti mereka masih belum lengkap berkembang dengan sepenuhnya. Risiko mengalami keracunan adalah tinggi.

Pesakit kronik
Pesakit penyakit kronik, seperti  diabetes, penyakit hati atau AIDS.

Punca keracunan makanan
Anda boleh mengalami keracunan makanan jika termakan makanan atau minuman yang tercemar.

Sewaktu penghasilan dan pemprosesan makanan, makanan boleh tercemar pada mana-mana tahap seperti sewaktu pertumbuhan, penapaian, pemprosesan, penyimpanan, penghantaran atau penyediaan.
Peralihan organisma berbahaya daripada satu permukaan ke permukaan yang lain adalah punca utama.
Jika anda makan makanan yang tidak dimasak seperti salad atau selainnya, organisma berbahaya yang tidak dihancurkan sebelumnya boleh menyebabkan keracunan makanan.
Kebanyakan keracunan makanan dapat dikesan dengan salah satu daripada beberapa sebab utama berikut:

Bakteria
Merupakan penyebab keracunan makanan yang paling biasa. Contoh bakteria yang berbahaya adalah seperti E. coli, Listeria, dan cholera.
Cholera adalah penyebab terbesar keracunan makanan serius di Malaysia.
Campylobacter dan C. botulinum (botulisme) adalah dua bakteria lain yang cenderung untuk menyebabkan ancaman nyawa dalam situasi berkaitan masalah keracunan makanan.

Parasit
Parasit yang paling kerap menjadi punca kes keracunan makanan adalah Toxoplasma.
Ia biasanya ditemui dalam bekas buangan najis kucing. Individu yang mempunyai sistem imunisasi atau pertahanan badan yang lemah dan bayi dalam kandungan wanita hamil yang dijangkiti parasit ini boleh mengalami komplikasi yang serius dan kronik.

Virus
Virus juga boleh menyebabkan masalah keracunan makanan.
Norovirus, juga dikenali sebagai virus Norwalk, menyebabkan lebih 19 juta kes keracunan makanan setiap tahun.
Dalam kes yang jarang berlaku, ia boleh membawa maut.
Virus Hepatitis A juga disebarkan melalui makanan dan air.

Toksik
Toksik juga menjadi punca.
Toksik dihasilkan oleh bakteria pada makanan atau dihasilkan oleh tumbuh-tumbuhan dan haiwan atau organisma lain yang ditelan.
Bahan kimia tertentu juga mempunyai toksik yang menyebabkan keracunan makanan.

Tanda keracunan makanan
Terdapat beberapa gejala atau simptom yang boleh anda sedari untuk anda mengetahui bahawa anda berkemungkinan mengalami masalah keracunan makanan dan ia selalunya bermula beberapa jam selepas makan makanan yang tercemar.
Tanda keracunan makanan #1: Rasa loya
Antara simptom dan gejala yang mungkin dihadapi adalah seperti loya

Tanda keracunan makanan #2: Muntah
Antara tanda-tanda lain ialah seseorang itu akan muntah. Makanan yang baru dimakan juga akan keluar bersama muntah.
Jika anda kerap mengalami muntah sehingga badan tidak berkeupayaan untuk menampung dan mengekalkan air, muntah atau najis berdarah, cirit-birit lebih daripada 3 hari dan suhu badan melebihi 38 C, ini mungkin simptom keracunan makanan.
Bukan itu sahaja, kekejangan atau rasa sakit pada bahagian perut, mengalami dehidrasi seperti rasa dahaga yang berlebihan, dan penglihatan mulai kabur bersama otot yang lemah dan kebas juga adalah tanda-tanda bahawa anda perlu segera untuk mendapatkan rawatan di hospital.
Jangan berlengah!

Tanda keracunan makanan #3: Cirit birit
Ciri-ciri lain yang boleh dilihat bagi seseorang yang mengalami keracunan makanan ialah cirit-birit. Lihat juga punca cirit birit selain keracunan makanan.

Tanda keracunan makanan #4: Sakit perut
Sebelum cirit birit, seseorang itu juga akan rasa sakit perut dan kejang. Namun, apabila pergi tanda, tidak ada apa-apa yang keluar.

Tanda keracunan makanan #5: Demam
Bagi yang masih ‘melawan’ keracunan makanan, dia akan rasa demam.

Tanda keracunan makanan #6: Lemah badan
Badan juga akan berasa lemah atau kurang tenaga. Mahu buat apa-apa pun bagaikan tiada tenaga.

Tanda keracunan makanan #7: Hilang selera makan
Apabila makanan lain ada di hadapannya juga, rasa tiada selera.

Tanda keracunan makanan #8: Sakit otot
Tanda lain jika seseorang itu kena keracunan makanan ialah rasa kesakitan pada otot dan badan menggigil.
Bagi sesetengah kes keracunan makanan yang ringan, individu yang mengalami masalah ini boleh pulih tanpa memerlukan sebarang rawatan khusus.
Walau bagaimanapun, terdapat kes keracunan makanan yang kronik, memerlukan individu terbabit untuk mendapatkan rawatan di hospital.
Selalunya ia melibatkan individu yang berdepan dengan dehidrasi atau kehilangan air yang banyak akibat muntah dengan terlalu kerap dan mengalami cirit-birit yang berulang dalam sehari atau mungkin najis berdarah.

Cara mengatasi keracunan makanan
Salah satu cara untuk mengelakkan dan mencegah keracunan makanan dari berlaku adalah dengan memastikan anda mengekalkan piawaian kebersihan diri dan makanan ketika proses menyimpan, mengendali dan menyediakan makanan.
Terdapat beberapa langkah penting yang disarankan oleh Agensi Piawaian Makanan (FSA), iaitu:
Pembersihan
Langkah pencegahan yang utama adalah anda perlu memastikan kebersihan diri, persekitaran peralatan memasak adalah bersih. Anda perlu kerap mencuci tangan dan membasuhnya dengan sabun terutama selepas ke tandas, menukar lampin bayi, sebelum memulakan sebarang proses penyediaan makanan, selepas mengendalikan makanan mentah, selepas menyentuh tong sampah atau atau haiwan peliharaan.
Hindari daripada sebarang proses penyediaan dan pengendalian makanan jika anda tidak sihat dan mengalami masalah kesihatan seperti cirit-birit, muntah atau mempunyai sebarang luka yang terdedah.

Memasak
Proses memasak makanan merupakan antara proses yang penting dan perlu dilakukan dengan teliti. Ini terutamanya apabila melibatkan makanan seperti daging dan makanan laut, di mana proses memasak dapat membunuh bakteria yang terdapat dalam makanan tersebut.
Sekiranya anda ingin memanaskan semula makanan, anda perlu pastikan keseluruhan makanan betul-betul dipanaskan. Sebaiknya elakkan daripada memanaskan semula makanan lebih daripada sekali.

Suhu
Menyimpan makanan dalam suhu tertentu adalah perlu bagi menghalang bakteria daripada membiak.
Pastikan anda memahami arahan penyimpanan makanan pada sebarang pek makanan. Bagi makanan yang perlu disimpan dalam suhu dingin, sebaiknya ia disimpan dalam julat suhu 0-5C.
Bagi makanan yang tidak habis dan ingin disimpan, pastikan ia disimpan dalam peti sejuk beberapa jam selepas dimasak. Masukkan ia ke bahagian sejuk beku.

Pencemaran silang
Pencemaran ini boleh berlaku apabila bakteria dipindahkan dari makanan, selalunya melibatkan makanan mentah ke makanan lain.
Ia cenderung untuk berlaku apabila sesuatu makan menyentuh makanan lain, atau terdapat bakteria di tangan anda, permukaan barangan perkakasan dapur dan tersebar ke makanan.
Elakkan pencemaran dengan mengamalkan membasuh tangan selepas mengendalikan makanan mentah, menyimpan makanan mentah ke dalam bekas berasingan dan tertutup serta membersihkan pisau atau perkakasan dapur dengan sebaiknya selepas digunakan.

Akhir kata
Walaupun telah dinyatakan masalah ini boleh baik dan sembuh dengan sendirinya. Tetapi ia tidak bermakna anda boleh dipandang remeh isu ini.
Jika anda tidak pasti tentang keadaan anda, pastikan anda berjumpa dengan doktor. Jika berlaku di sekolah, laporkan pada Kementerian Kesihatan Malaysia (KKM).
Itu adalah yang sebaiknya.
Diharapkan agar perkongsian mengenai tanda keracunan makanan ini dapat membantu anda.
Semoga bermanfaat.


Home / Health & Beauty

Cara Hilangkan Perut Buncit (Kempiskan Untuk Lelaki Boroi)

Bagi rata-rata lelaki yang sudah berkahwin, pastik ingin tahu macam mana cara hilangkan perut buncit dan boroi? Silap-silap, yang sedang membaca ini ialah si isteri, yang risau dengan perut suami yang boroi dan semakin ke hadapan.
Izinkan kami berkongsi.
Sedikit mengenai menjaga perut
Tahukah anda bahawa sunnah Rasulullah SAW bukan hanya terhad kepada menyimpan janggut, menipiskan misai atau menyimpan rambut panjang tetapi juga menjaga perut daripada masalah buncit? Buktinya adalah seperti di dalam beberapa hadis berikut: –
Diriwayatkan dari Saidatina Ummu Hani R.ha, ia menuturkan, “Saya tidak melihat bentuk perut Rasulullah SAW kecuali saya ingat lipatan kertas-kertas yang digulung antara satu dengan yang lain.” (HR Thabrani) dalam riwayat lain: “perutnya bagai batu-batu yang bersusun”
Diriwayatkan oleh Al-Hasan, dari Saidatina Hindi R.ha, ia berkata, “Rasulullah SAW itu berdada lebar. Antara perut dan dada berukuran sama.” (HR Thabrani dan Az-Zabidi)
Malah ketika zaman pemerintahan Saidina Umar al-Khattab RA, beliau pernah menegur seorang sahabat yang mempunyai perut buncit kerana dikhuatiri boleh menjadi punca kepada malas ketika dalam solat, menjadikan badan lemah dan tidak sihat.
Penyakit bila perut buncit dan boroi
Berdasarkan penyelidikan saintifik yang dijalankan oleh The National Institute of Diabetes and Digestive and Kidney Disorders (NIDDK) di Amerika Syarikat, masalah perut buncit mampu menjadi penyumbang utama kepada penyakit kronik berikut: –

Kencing manis jenis ke-2 (type 2)
Penyakit jantung koronari dan strok
Sindrom metabolisme
Beberapa jenis kanser tertentu
Apnea tidur
Osteoarthritis
Penyakit pundi hempedu
Penyakit hati berlemak

Cara hilangkan perut buncit lelaki

Berikut adalah tips kempiskan perut buncit untuk lelaki: –

Hilangkan perut buncit dengan berdiet
Langkah pertama dalam proses mengurangkan lemak perut mestilah bermula dengan penjagaan makanan.
Pastikan pilih cara diet yang berkesan. Bukan sekadar kurang makan.
Pemilihan makanan yang organik berbanding makanan yang telah diproses adalah langkah terbaik dan paling mudah dalam usaha menangani masalah perut buncit.

Makanan organik yang dimaksudkan adalah seperti sayur-sayuran, buah-buahan, bijian, daging tanpa lemak dan ikan, kekacang, dan lain-lain yang ditanam di atas tanah yang kaya dan sihat tanpa menggunakan sebarang bahan kimia.
Manakala, makanan yang telah diproses pula adalah seperti yang telah siap dibungkuskan (ready-made) di mana ia mengandungi bahan tambahan dan pengawet yang tidak sihat.
Pengambilan makanan organik juga akan menyebabkan anda memakan lebih banyak diet serat tinggi yang bermanfaat dalam mengawal selera makan, penghadaman, kesihatan jantung dan banyak lagi.

Hilangkan perut buncit dengan kurangkan gula
Gula adalah musuh ketat anda. Anda hendaklah berhati-hati terutamanya dengan gula yang tersembunyi seperti dalam susu pekat manis, minuman jus komersial atau makanan ringan yang dibungkus dengan bijirin.
Elakkan minuman ringat sama sekali! Minum air kosong, teh herba atau buahan dengan kepingan lemon.
Kurangkan pengambilan bijirin terutamanya bijirin yang telah diproses. Bukan kesemua bijirin adalah buruk untuk anda seperti bijirin bebas gluten tetapi ianya tidak akan membantu anda mengurangkan berat badan atau memulihkan masalah kesihatan.
Sebaliknya, tumpukan diet anda kepada sayuran dan buah-buahan yang rendah gula dan mempunyai serat yang tinggi.

Kempiskan perut buncit dengan berpuasa
Apabila memperkatakan tentang kaedah menghilangkan lemak di perut, kita akan cepat mencari penyesaiannya melalui pakar kesihatan atau senaman di negara barat sedangkan Rasulullah SAW telah menunjukkan cara terbaik iaitu dengan berpuasa sebagaimana dalam hadis: –
“Puasa yang paling disukai oleh Allah adalah puasa Nabi Daud. Solat yang paling disukai Allah adalah solat Nabi Daud.
Baginda biasa tidur separuh malam, dan bangun pada sepertiganya, dan tidur pada seperenamnya. Baginda biasa berbuka sehari dan berpuasa sehari.” (Hadis riwayat Bukhari dan Muslim)

Kesan positif berpuasa pada hormon adalah seperti berikut: –

Ia mempunyai kesan dramatik pada tahap pertumbuhan hormon manusia, meningkatkan daya ketahanan dengan pembaikan dan pertumbuhan otot yang lebih cepat
Ia boleh membantu melambatkan proses penuaan
Ia boleh membantu mengawal paras insulin, yang penting bagi mereka yang menghidap kencing manis atau kegemukan
Ia boleh meningkatkan detoksifikasi, membantu badan menggunakan glukosa (gula dari karbohidrat) dengan lebih berkesan dan bagi kebanyakan orang, ia juga membantu mengurangkan pengambilan kalori.

Kurangkan stress
Tekanan perasaan yang kronik untuk jangka masa yang panjang bukan sahaja berbahaya di mana ia boleh meningkatkan risiko penyakit jantung, diabetes, gangguan mental dan penyakit auto-imun serta pelbagai penyakit yang lain tetapi ia juga berhubungkait dengan masalah berat badan dan amalan pemakanan yang kurang baik.
Tekanan perasaan dalam tubuh anda menghasilkan beberapa kesan buruk yang biasanya tidak dapat dirasai seperti: –

Meningkatkan tahap “hormon tekanan perasaan” seperti kortisol
Menyebabkan paras gula darah meningkat
Mengubah selera makan anda
Menganggu pencernaan yang normal dengan menukar persekitaran usus
Dan mempengaruhi cara kelenjar tiroid dan hormon anda berfungsi.

Semua ini akhirnya memberikan kesan kepada metabolisme dan keupayaan untuk mengawal tahap lemak dalam tubuh badan anda.

Tidur yang mencukupi
Kekurangan tidur sering menjadi salah satu faktor yang paling dipandang remeh yang sebenarnya menyumbang kepada pembentukan lemak di bahagian perut.
Tidur yang mencukupi membantu mengawal hormon tekanan perasaan, mengawal selera makan dengan lebih baik, memberikan lebih banyak tenaga untuk senaman fizikal, membantu mengurangkan keinginan terhadap makanan bergula dan menurunkan risiko makan berlebihan akibat gangguan emosi.

Berikut pula adalah senaman kempiskan perut yang diamalkan: –

Kempiskan perut buncit dengan senaman ‘burst‘
Salah satu cara yang paling berkesan dan berkesan untuk kehilangan lemak perut yang tidak diingini adalah melalui senamana “burst”. Senaman berintensiti tinggi yang berkala (mempunyai tempoh masa) telah terbukti sebagai kaedah senaman terbaik untuk membakar lemak dalam masa yang singkat dan membantu meningkatkan prestasi fizikal para atlet dari pelbagai jenis sukan.
Senaman berintensiti tinggi dengan berkala menggabungkan senaman yang pendek tetapi berintensiti tinggi di mana satu sesi hanya mengambil masa yang singkat iaitu antara 15-20 minit sahaja. Ia dijalankan pada kadar 85-100 peratus daripada denyut jantung maksimum seseorang berbanding 50-70 peratus dalam aktiviti ketahanan sederhana yang biasa dilakukan melalui senaman biasa.
Terdapat pelbagai jenis program yang menawarkan senaman jenis ini seperti freeletics, six pack shortcuts dan bermacam-macam lagi.

Kempiskan dengan senaman abs
Hampir kesemua jurulatih dan atlet bersetuju bahawa kualiti pemakanan anda adalah faktor No. 1 dalam menangani masalah lemak di perut. Setelah anda memperbaiki tabiat makan anda, senaman abs dan senaman teras diperlukan bagi mempercepatkan pembakaran lemak pada tubuh badan anda. Melakukan senaman abs 2-4 kali seminggu mampu menguatkan dan membentuk otot pada bahagian tengah.
Antara senaman teras yang terbaik adalah seperti: –

V-ups
Senaman “planks” pelbagai jenis
Flutter kicks or scissor kicks
Burpees
Russian twists
Reverse crunches

Akhir kata
Diharapkan cara hilangkan perut buncit untuk lelaki ini dapat membantu anda bagi mencapai saiz pinggang dan perut idaman anda serta dalam masa yang sama membantu meningkat kesihatan tubuh badan anda secara keseluruhan.
Sebelum penyakit datang, lebih baik kita halang.
Jemput baca satu lagi petua kempiskan perut buncit secara tradisional.
Semoga bermanfaat.


Home / Health & Beauty

Kebaikan Teh Hijau (Banyak Khasiat & Kebaikan ‘Green Tea’)

Teh hijau atau green tea merupakan minuman berkhasiat dari negara China yang dihasilkan daripada daun spesies Camellia sinensis yang tidak melalui proses pelayuan dan pengoksidaan seperti penghasilan teh oolong dan teh hitam. Cuma ramai yang tidak tahu tentang kebaikan teh hijau.
Teh hijau sebenarnya baik untuk kesihatan tubuh dan kecantikan. Sarat dengan antioksida dan nutrien yang baik untuk badan dan minda, teh hijau telah digunakan sebagai kaedah perubatan sejak beribu tahun lalu.
Malah kajian yang telah dijalankan ke atas lebih 40 ribu penduduk dewasa di negara Jepun yang mengamalkan minumam air teh hijau sebanyak 5 cawan sehari telah menunjukkan jangka hayat yang lebih panjang daripada mereka yang tidak meminumnya.

Jenis-jenis teh hijau
Terdapat banyak jenis teh hijau di pasaran yang boleh anda beli iaitu:

Uncang beg
Loose-leaf
Serbuk segera
Suplemen teh hijau, yang dijual dalam bentuk kapsul atau ekstrak cecair
Botol dan manis gula atau pemanis buatan

Senarai jenama teh hijau di pasaran
Berikut ialah jenama-jenama yang kami jumpa, yang boleh dibeli samada secara online atau di kedai-kedai berhampiran. Disertakan sekali, sedikit penerangan tentang kebaikannya.

AHMAD Tea Green Tea – Terbaik untuk diet dan menurunkan berat badan.
BOH – Untuk minuman harian
NATURE’S Cuppa Organic Green Tea – Teh hijau non-kafeinn yang berkhasiat untuk ibu hamil dan menyusukan bayi.
EASTERN Vital Lemon Green Tea – Teh hijau perasa Lemon bagi yang sedang berdiet.
HALAL OSK Green Tea – Terbaik untuk mencegah kanser dan tumor
ORGANIC Herbal Turmeric Tea – Delicious Green Tea Flavour – Teh hijau sesuai untuk membuang toksin dalam badan (detox)
GINGEN Green Tea with Ginger – Teh hijau dengan halia – baik untuk membuang angin dalam badan
Jarrow Formula Ekstrak Teh Hijau – Menyokong dan melindungi sistem imun.

Kebaikan teh hijau (untuk kecantikan)
Mencantikkan dan melembutkan kulit wajah
Kajian Medical College of Georgia pada tahun 2013 mendapati bahawa amalan meminum teh hijau dapat mengeluarkan racun daripada kulit, mengurangkan keradangan, menyembuhkan luka, memudarkan parut dan meningkatkan keanjalan kulit.

Malah teh hijau yang digunakan secara topikal dapat mengurangkan kerosakan kulit wajah akibat sinaran matahari.

Mengurangkan bengkak dan lingkaran hitam pada mata
Kandungan antioksidan dan tanin dalam teh hijau dapat digunakan untuk merawat mata bengkak dan mengurangkan lingkaran hitam di bawah mata.
Khasiat semula jadi itu membantu untuk menyusutkan pembuluh darah di bawah kulit halus di sekitar mata yang akhirnya dapat mengurangkan pembengkakan dan peradangan mata.

Mencegah penuaan
Antara kebaikan teh hijau ialah ia juga berupaya untuk mencegah penuaan awal yang terjadi pada kulit.
Zat polifenol yang terkandung di dalamnya dapat membantu meneutralkan radikal bebas berbahaya penyebab kerosakan kulit dan melambatkan proses penuaan.

Merawat jerawat
Teh hijau ampuh dalam merawat jerawat kerana kandungan catechin di dalamnya berfungsi untuk mengawal ketidakseimbangan hormon, bersifat anti bakteria dan anti inflamasi yang merupakan penyebab jerawat.

Penelitian yang diterbitkan dalam Journal of Investigative Dermatology pada tahun 2012 menjelaskan bahawa komponen dalam teh hijau, epigallocatechin-3-gallate (EGCG), dapat membantu merawat jerawat dengan menghambat pertumbuhan bakteria jerawat.
Kebaikan teh hijau (untuk kesihatan)
Diabetes/ kencing manis
Teh hijau membantu mengawal tahap glukosa untuk melambatkan peningkatan gula dalam darah selepas makan.
Keadaan ini dapat mencegah insulin daripada meningkat dengan lebih tinggi dan menyebabkan lemak terkumpul.
Kajian menunjukkan bahawa pengambilan teh hijau yang berterusan boleh meningkatkan kepekaan insulin dan mengurangkan kadar gula dalam darah.

Penyakit jantung
Kajian saintis mendapati bahawa teh hijau berfungsi pada lapisan saluran darah dengan membantu saluran darah agar kekal stabil dan mampu untuk lebih bertahan apabila terdapat sebarang perubahan dalam tekanan darah.
Teh hijau juga boleh menghalang pembentukan gumpalan darah, membekalkan kadar antioksida yang banyak kepada saluran darah dan mengelakkan kolestrol LDL (kolestrol baik) daripada teroksida.

Kanser
Kajian terbitan Journal of Cellular Biochemistry menjelaskan kandungan polifenol yang terdapat dalam teh berperanan sebagai pencegah kanser. Daun teh hijau kering mempunyai 40% kandungan polifenol, sejenis antioksidan yang mampu meneutralkan radikal bebas penyebab kanser.
Kanser Payudara: Kajian mendapati bahawa wanita yang meminum teh hijau boleh mengurangkan risiko mendapat kanser payudara sebanyak 22%.
Kanser Prostat: Lelaki yang meminum teh hijau kurang risiko untuk mendapat prostat kanser sehingga 48%.
Kanser Kolon: Penyelidikan ke atas 69,710 wanita di China mendapati mereka yang meminum teh hijau berisiko sehingga 57% lebih rendah untuk mendapat kanser kolon.

Kolesterol
Teh hijau dapat mengurangkan kolesterol tidak baik dalam darah dan menambahbaikkan nisbah kolesterol baik dan tidak baik.
Selain itu, teh hijau juga membantu anda untuk kekal kenyang dan mengelakkan anda dari mengambil makanan sampingan yang tidak baik untuk kesihatan.

Alzheimer dan Parkinson
Berfungsi untuk menangguhkan kerosakan yang berpunca daripada alzheimer dan parkinson, teh hijau didapati dapat melindungi sel-sel otak daripada mati dan membina semula sel-sel otak yang rosak.
Kandungan catechin dalam teh hijau juga boleh melindungi sistem saraf dan mengurangkan risiko mendapat penyakit alzheimer dan parkinson.

Menajamkan Daya Fikiran
Kafein dan amino asid L-theanine dalam teh hijau menyumbang kepada perkembangan otak, daya fikiran dan meningkatkan aktiviti pada sistem saraf.
Walaupun kandungan kafein dalam teh hijau tidak sebanyak kopi, namun cukup untuk meningkatkan daya fungsi otak dan menajamkan minda.

Kerosakan Gigi
Kandungan catechin dalam teh hijau boleh memusnahkan bakteria dan virus penyebab jangkitan tekak, karies gigi dan penyakit lain berkaitan gigi.
Ia juga menghalang pertumbuhan bakteria, Streptoccus mutans yang menyebabkan perbentukan plak, masalah kaviti dan pereputan gigi.
Sedangkan kandungan Polyphenol bersifat anti bakteria yang membantu mencegah penyakit gingivitis dan periodontal dengan cara membunuh bakteria terkumpul dalam mulut yang menjadi punca kerosakan gigi.
Tindakan anti bakteria ini juga dikatakan berkesan dalam merawat halitosis atau masalah nafas berbau dengan cara membunuh bakteria penyebab bau busuk.

Kebaikan teh hijau (untuk diet)
Kelebihan teh hijau, boleh turunkan berat badan
Teh hijau dikenal pasti dapat meningkatkan metabolisme dalam badan. Kandungan poliphenol dalam teh hijau membolehkannya berfungsi untuk meningkatkan tahap pengoksidaan lemak dan menukarkan makanan kepada kalori.
Kajian International Journal of Obesity mendapati bahawa ekstrak teh hijau mampu meningkatkan pembakaran kalori dan lemak dalam badan.
Malah individu yang minum teh hijau sebelum olahraga dapat membakar sehingga 17% lemak lebih banyak dibandingkan dengan mereka yang tidak minum teh hijau dan membantu menurunkan berat badan.
Tapi dalam masa yang sama, jaga pemakanan anda!
Bagaimana cara minum teh hijau agar cepat kurus pula?
Langkau terus ke bahagian bawah.

Kelebihan teh hijau, bantu memecahkan lemak dari sel lemak
Manfaat teh hijau untuk penurunan berat badan adalah memindahkan lemak yang ada di dalam sel lemak.
Untuk membakar lemak, sel lemak perlu dipecahkan untuk dipindahkan ke aliran darah.
Proses ini dapat diperoleh jika anda meminum teh hijau kerana ia mengandungi senyawa EGCG (Epigallocatechin gallate) dan kafein.

Kelebihan teh hijau, boleh hilangkan lemak abdominal
Lemak abdominal adalah lemak berbahaya yang bersarang di bawah kulit. Lemak ini merupakan antara punca peradangan dalam tubuh, resistensi insulin dan penyakit jantung.
Penelitian menunjukkan bahawa rutinme minum teh hijau efektif untuk membakar lemak ini abdominal secara signifikan.
Waktu sesuai minum teh hijau
Jangan minum di waktu pagi
Kandungan  catechin membuatkan teh hijau tidak sesuai untuk diminum pada awal pagi. Meminum teh hijau ketika perut kosong akan mengakibatkan kerosakan hati, dehidrasi dan rembesan asid gastrik yang menyebabkan sakit perut atau ulser.
Pengamal perubatan tradisional cina turut mengatakan pengambilan teh ketika perut kosong boleh menyebabkan paru-paru dan perut menjadi ‘sejuk’.
2 jam sebelum atau selepas makan
Waktu terbaik untuk meminum minuman ini adalah sekitar jam 10 hingga 11 pagi iaitu dua jam sebelum atau selepas makan untuk memaksimumkan pengambilan nutrien dan penyerapan zat besi.
Bagi penghidap anemia, elakkan meminum teh hijau ketika makan.

Sebelum bersenam
Seeloknya amalkan pengambilan teh hijau 30 minit sebelum bersenam.
Kandungan kafein dalam teh hijau dapat meningkatkan tenaga dan membantu anda untuk bersenam lebih lama dan sekali gus membantumengurangkan berat dan membakar lemak.

2 jam sebelum tidur
Teh hijau juga tidak sesuai untuk diminum sebelum tidur. Kandungan kafein di dalamnya akan menjejaskan tidur anda jika diminum ketika ingin tidur.
Tambahan pula, teh hijau juga mengandungi asid amino L-theanine yang akan membuatkan anda lebih sedar dan lebih fokus.
Waktu paling sesuai untuk meminum teh hijau adalah dua jam sebelum waktu tidur kerana ketika tempoh tersebut tahap metabolisme tubuh berada dalam rendah dan pengambilan teh hijau dapat meningkatkannya.
Jika anda mengambil teh hijau untuk mengurangkan berat badan, inilah waktu yang terbaik kerana meminum teh hijau sebelum tidur dapat meningkatkan kadar pembakaran lemak ketika anda sedang tidur.

Sepanjang hari
Seperti yang dikongsikan di atas, kebaikan teh hijau adalah ia dapat membersihkan badan, iaitu detox.
Jika anda ingin ‘membersihkan’ badan menggunakan teh hijau, anda perlu meminumnya sedikit demi sedikit sepanjang hari.
Benar, kelebihan teh hijau ialah adanya fungsi detox.
Fungsi detoks dalam teh hijau berjalan secara perlahan dan anda perlu melakukannya secara sedikit demi sedikit untuk memperoleh semua manfaat.
Pengambilan teh hijau secara banyak sekali gus akan mengurangkan fungsi detoks dan teh hijau yang diminum hanya akan keluar sebagai air kencing.

Hanya 2 hingga 3 cawan
Oleh kerana teh hijau kaya dengan antioksidan dan kompaun semula jadi berasaskan tumbuhan seperti tanin dan flavanoid, sejenis antioksidan yang melindungi penyakit jantung, pengambilan teh hijau yang berlebihan hanya akan mendatangkan efek buruk pada hati.
Justeru, anda dinasihatkan untuk meminumnya hanya sebanyak dua hingga tiga cawan sahaja sehari.

Keburukan teh hijau (antara risiko)
Walaupun teh hijau memiliki pelbagai kebaikan untuk kesihatan tubuh manusia, namun ia juga boleh mendatangkan kemudaratan jika diambil secara berlebihan.
Situasi ini berlaku kerana teh hijau mengandungi kafein.

Sensitif kafein
Jika anda sensitif atau alah dengan kafein, anda perlu menghadkan pengambilan teh hijau meskipun kandungan kaffein dalam teh hijau tidak sekuat atau sebanyak kafein dalam kopi (hanya 25 mg hingga 50 mg kafein segelas).
Selain itu, anda juga tidak boleh meminum teh hijau kerana mengandungi tanin yang berupaya mengurangkan penyerapan asid folik dan besi.
Walaupun teh hijau ada banyak khasiat, bagi yang mempunyai masalah autoimun seperti alahan, asma, kanser, hepatisis B dan C, anda tidak disarankan untuk minum.
Meskipun boleh mendatangkan kesan negatif, jangan risau untuk terus meminumnya. Ini kerana jika ia diminum mengikut kadar yang ditetapkan dan tidak berlebihan, ia tidak akan mendatangkan sebarang masalah pada diri anda.

Akhir kata
Tidak kiralah anda lelaki atau perempuan, boleh sahaja manfaatkan kebaikan teh hijau untuk kesihatan dan kecantikan. Cuma janganlah berlebih-lebihan.
Jemput juga baca mengenai kebaikan chia seed, epal hijau, jus delima dan susu kambing.
Semoga bermanfaat.